title: Protonin hajoaminen

text: Standardimallin seuraajiksi ehdotetuissa suurissa yhtenäisteorioissa baryoniluvun säilyminen kuitenkin rikkoutuu, jolloin protonin olisikin mahdollista hajota esimerkiksi ns. X-bosonin kautta. Protonin hajoaminen on yksi harvoista prosesseista, joita havaitsemalla ehdotettujen suurten yhtenäisteorioiden paikkaansapitävyyttä voitaisiin tutkia kokeellisesti.


title: Protonin hajoaminen

text:
Jotkut suuret yhtenäisteoriat ennustavat protonin hajoamista esimerkiksi neutraaliksi pioniksi ja positroniksi. Pioni hajoaisi tämän jälkeen lähes välittömästi kahdeksi fotoniksi. Prosessin kokeellinen tutkimus on kuitenkin hyvin vaikeaa, sillä protonin puoliintumisajan alarajaksi sen kautta arvioitiin 90 % todennäköisyydellä 8,2 × 10 vuotta. Myöhemmin arviota on nostettu 1,01 × 10 vuoteen.
Toinen teoreettinen protonin hajoamisprosessi on hajoaminen myoniksi ja pioniksi. Arvioitu puoliintumisajan alaraja 90 % varmuudella on 6,6 × 10 vuotta.


title: M/S Baltic Excellent

text: M/S Baltic Excellent () on ahvenanmaalaisen Birka Cargo Ab:n omistukseen rekisteröity ro-ro-rahtialus. Aluksen rakentaminen on aloitettu vuonna 1994 kahdella eri telakalla Kroatiassa, Trogirissa ja Kraljevicassa, ja loppuun työt on saatettu Nymo Werft -telakalla Grimstadissa, Norjassa. Kuollutta painoa "Baltic Excellentillä" on 5 866 tonnia, ja jääluokitus on 1A, eli alus pystyy useimmissa jääolosuhteissa liikkumaan yksin. Alus on rekisteröity Suomen lipun alle, ja sen kotisatama on Maarianhamina. Nykyään alus liikennöi Euroopan alueella.


title: M/S Baltic Excellent

text: "Baltic Excellentin" sisaralus on M/S "Trans Carrier".


title: M/S Baltic Excellent

text: Aluksen runko rakennettiin vuonna 1994 Brodogradiliste Trogir -telakalla, Trogirissa, Kroatiassa, josta se hinattiin Brodogradiliste Kraljevica -telakalle loppuunrakennusta varten. Alus oli määrä kastaa "Crown Linkiksi". Näin ei kuitenkaan koskaan tapahtunut, sillä sota keskeytti rakennustyöt. 11. maaliskuuta – 29. elokuuta 1994 välisen ajan alus vietti pohjoisitalialaisessa Triesten kaupungissa. Syyskuussa alusta lähdettiin hinaamaan loppuunrakentamista varten norjalaiselle Nymo Werft -telakalle, jonne se saapui 27. syyskuuta.


title: M/S Baltic Excellent

text: 10. huhtikuuta 1995 alus luovutettiin Swan Shipping A/S:n omistukseen, joka rekisteröi sen Norjan lipun alle. Kotisatamaksi tuli maan pääkaupunki Oslo. Tuolloin alus oli nimeltään "Bravo". 10. huhtikuuta 1995 – 31. maaliskuuta 1996 välisen ajan alus oli vuokrattuna North Sea Ferriesille. Tuona aikana alus nimettiin "Norcliffiksi". Huhtikuun alussa 1996 "Norcliff" vuokrattiin Sea-Link Ab:lle Terneuzen ja Piitimen väliseen liikenteeseen. Maaliskuussa 1997 alus siirtyi Exxtor Ferriesin liikenteeseen välille Rotterdam–Immingham. Vuonna 1998 Tor Line vuokrasi "Norcliffin". Jälleen 7. tammikuuta 1999 vuokraaja vaihtui; Finncarriers aloitti liikennöinnin aluksella, linjalla Kotka–Lyypekki. Joulukuusta 2001 joulukuuhun 2005 laiva oli vuokrattuna Finnlinesille, joka liikennöi sillä reitillä Hamina–El Ferrol–Bilbao–Amsterdam–Helsinki–Kotka. Tammikuussa 2006 Sea-Cargo vuokrasi "Norcliffin" reitille Tananger–Bergen–Husnes–Karmoy–Amsterdam–Immingham.


title: M/S Baltic Excellent

text: Nykyinen omistaja, ahvenanmaalainen Birka Cargo Ab, osti aluksen elokuussa 2006. 10. tammikuuta 2007 alus luovutettiin uudelle varustamolle, joka kastoi aluksen "Baltic Excellentiksi".


title: Ultima Thule (ruotsalainen yhtye)

text: Ultima Thule oli ruotsalainen yhtye, joka soitti viikinkirokkia. Yhtyeellä oli pitkä historia ja levyjä on ilmestynyt yli kymmenen, muun muassa "Folkets Röst" ja "Nu grönskar det".


title: Ultima Thule (ruotsalainen yhtye)

text: Yhtye on tehnyt myös monia cover-kappaleita kuten esim. I will stay ja Frosty the Snowman


title: Henri Stenroth

text: Henri Stenroth (s. 8. lokakuuta 1985 Nivala) on suomalainen laulaja, joka valittiin tangokuninkaaksi Seinäjoen Tangomarkkinoilla vuonna 2007. Hän sai tuomaristolta 221 pistettä ja päihitti toiseksi sijoittuneen Antti Ahopellon kahdella pisteellä. Stenroth lauloi kilpailun finaalissa Antti Ahopellon kanssa Teemu Harjukarin ja Sinikka Svärdin tekemän "Onko rikos rakastaa" -tangon sekä kappaleet "Tango Desiree" ja "Keskiyön aikaan". Henri Stenrothin äiti on Suomen ensimmäinen tangoprinsessa Aura Stenroth.


title: Henri Stenroth

text: Stenrothin esikoisalbumi "Ensikerran" julkaistiin huhtikuussa 2008. Tällä hetkellä putkiasentajana työskentelevä Stenroth on luonut uraa myös nyrkkeilijänä.


title: Vampire Bats

text: Vampire Bats, televisioesityksessä "Vampire Bats – lentävät tappajat", on vuonna 2005 ensi-iltansa saanut kauhuelokuva. Elokuvan ohjauksesta vastasi Eric Bross ja pääosassa on Lucy Lawless.


title: Vampire Bats

text: Elokuva kertoo biologian opettajasta Maddy Rierdonista, joka saa kuulla että yksi hänen oppilaistaan löydettiin kuolleena. Tästä järkyttynyt Maddy alkaa tutkia nuorukaisen kuolemaa ja huomaa että murhaaja on ollut jotakin muuta kuin ihminen. Maddy löytää pojasta hampaan jälkiä ja tekee havainnon siitä että asialla on ollut vampyyrilepakko. Pian Maddy saa tietää että koko kaupunki on täynnä aggressiivisia lepakoita.


title: Flying the Flag (for You)

text: Flying the Flag (for You) on Scooch-yhtyeen kappale, jonka se lauloi edustaessaan Isoa-Britanniaa Helsingissä järjestetyissä vuoden 2007 Eurovision laulukilpailuissa. Laulun ovat sanoittaneet Russ Spencer, Morten Schjolin, Andrew Hill ja Paul Tarry. Kappale keräsi yhteensä 19 pistettä ja se sijoittui sijalle 23.


title: Flying the Flag (for You)

text: Kappaleen teemana on lentokone, johon yhtyeen jäsenet olivat pukeutuneet sturteiksi ja lentoemänniksi. Jäsenet ovat Natalie Powers, Russ Spencer, David Ducasse ja Caroline Barnes.


title: Kari Myyryläinen

text: Kari Myyryläinen (s. 22. lokakuuta 1963) on entinen suomalainen kilpapyöräilijä.


title: Kari Myyryläinen

text: Suomen tunnetuimpiin pyöräilijöihin kuuluva Kari Myyryläinen voitti 21 Suomen mestaruutta, mm. maantieajossa vuosina 1985 ja 1986 sekä maantiepyöräilyn aika-ajossa vuosina 1983, 1984, 1985 ja 1993. Vuonna 1985 hänet valittiin . Nykyään hän valmentaa maantiepyöräilijöitä. Myyryläinen kilpaili aktiivisesti myös maastopyöräilyssä.


title: Kari Myyryläinen

text: Myyryläinen sijoittui olympialaisten maantieajossa 25:nneksi Los Angelesissa 1984 ja 63:nneksi Atlantassa 1996 . MM-edustajana hän oli seitsemän kertaa ja sijoittui maantieajossa 9:nneksi 1985. Pohjoismaiden mestaruuden hän voitti maantiejoukkueajossa 1983 ja maastoajossa 1993–94.


title: Kari Myyryläinen

text: Kotimaassa Myyryläinen edusti Turun Urheiluliittoa, Hyvinkään Pontevaa ja vantaalaista Let's Go-seuraa. Vuonna 1986 hän siirtyi ammattilaiseksi espanjalaiseen Reynolds-talliin, jonka riveissä ajoi tuolloin myös Miguel Indurain. Myyryläinen osallistui vuonna 1988 ensimmäisenä suomalaisena Italian ympäriajoon. Hän joutui kuitenkin keskeyttämään kilpailun 10. etapilla.


title: Kari Myyryläinen

text: Kari Myyryläisen isä Reijo Myyryläinen ja setä Seppo Myyryläinen ovat voittaneet pyöräilyssä useita TUL:n mestaruuksia. Reijo Myyryläinen toimi pyöräilyn olympiajoukkueen johtajana ja mekaanikkona Los Angelesissa 1984 sekä pyöräilyn ja hiihdon valmennustehtävissä ja kilpailuselostajana.


title: Kari Myyryläinen

text: Veteraanien SM-kilpailuissa 2010 Hyvinkäällä Myyryläinen saavutti hopeaa yli 40-vuotiaiden sarjassa.


title: Frank Edwards

text: Frank Edwards (4. elokuuta 1908 – 23. kesäkuuta 1967) oli yhdysvaltalainen lehtimies ja radiotoimittaja, joka tuli tunnetuksi ufojen puolestapuhujana.


title: Frank Edwards

text: Edward kirjoitti bestsellerin "Flying Saucers, Serious Business" (suomennettu "Lentävien lautasten arvoitus" (1968)) ja julkaisi sen vuonna 1966. Edwards erotettiin radiosta vuonna 1954, koska hän puhui liian paljon ufoista radiolähetyksissään. Edwards kuului silloin alalla merkittävään amerikkalainen ufojärjestö NICAP:iin.


title: Frank Edwards

text: Frank Edwardsin otetta ovat kriittiset ufotutkijat arvostelleet, mutta Edwards ei pitänyt itse esimerkiksi Adamskin ufokontaktista, joka oli tekele. Edwards kuoli päivää ennen kuin oli kulunut 20 vuotta ensimmäisestä Arnoldin tekemästä ufohavainnosta. Tieto Edwardsin hieman ennen puoltayötä tapahtuneesta kuolemasta levisi vasta seuraavana päivänä, mikä synnytti legendan, jonka mukaan Edwards olisi kuollut 24. päivänä.


title: Huw Lloyd-Langton

text: Richard Hugh ”Huw” Lloyd-Langton (7. helmikuuta 1951 Lontoo, Iso-Britannia – 6. joulukuuta 2012) oli brittiläinen kitaristi, joka muistetaan parhaiten Hawkwind-yhtyeen jäsenenä.


title: Huw Lloyd-Langton

text: Lloyd-Langton liittyi Hawkwindiin vuonna 1970 soolokitaristiksi yhtyeestä lähteneen Mick Slatteryn tilalle. Lloyd-Langton oli mukana yhtyeen ensimmäisellä albumilla, mutta erosi pian levyn ilmestymisen jälkeen koettuaan yhtyeen huumeidentäytteisen elämäntyylin liian raskaaksi. 1970-luvulla hän soitti useiden artistien kanssa ja oli jäsenenä Widowmaker-yhtyeessä vuosina 1974–1978. Yhtye keikkaili ahkerasti Yhdysvalloissa ja sai siellä listasijoituksiakin. Lloyd-Langton palasi Hawkwindiin vuonna 1979 ja pysyi yhtyeessä aina vuoteen 1988 asti. Vuonna 1982 hän perusti sivuprojektina sooloyhtyeen Lloyd Langton Group, jota hän pyöritti enemmän ja vähemmän näkyvästi aina 2000-luvulle saakka. Vuonna 2001 Lloyd-Langton palasi jälleen Hawkwindiin, mutta joutui eroamaan seuraavana vuonna sairastuttuaan legioonalaistautiin. Sen jälkeen hän vietti hiljaiseloa toipuen sairaudestaan. Vuonna 2012 hän kuoli syöpään.


title: Alan Davey

text: Alan Davey (s. 11. syyskuuta 1963 Ipswich) on brittiläinen basisti, joka parhaiten tunnetaan Hawkwind-yhtyeen pitkäaikaisena basistina. Hän liittyi yhtyeeseen vuonna 1984 ja pysyi mukana aina vuoteen 2007 asti, vuosia 1996–2001 lukuun ottamatta. Hänellä oli myös oma Bedouin-yhtye vuosina 1997–2003. Tällä hetkellä (2007) hän on basistina kokeellisessa black metal -yhtyeessä Meads Of Asphodel.


title: How High the Moon

text: How High the Moon on jazzstandardi vuodelta 1940, jonka sanoitus on Nancy Hamiltonin ja sävellys Morgan Lewisin. Kappale on alun perin Broadway-musikaalista "Two For The Show", joka sai ensi-iltansa Booth Theatressa 8.2.1940.


title: How High the Moon

text: Tunnetuimman levytyksen kappaleesta ovat tehneet Les Paul ja Mary Ford 4. tammikuuta 1951. Levyn julkaisi Capitol Records numerolla 1451. Kappale oli yhdeksän viikkoa Billboardin listan ykkösenä. Toisen version on levyttänyt useita kertoja Ella Fitzgerald, ja siitä tuli Gershwinin ”Lady Be Goodin” ohella hänen tunnuskappaleensa. Fitzgeraldin suosituin levytys kappaleesta on albumilla "Ella in Berlin" (1960). Diskoversion laulusta on levyttänyt Gloria Gaynor. Pat Suzukin vuonna 1950 levyttämä "How High the Moon" soi elokuvan Biloxi Blues alkukohtausten aikana.


title: How High the Moon

text: Charlie Parkerin vuoden 1946 jazzklassikko ”Ornithology” perustuu kappaleen ”How High the Moon” sointuihin. Monet jazzmuusikot, kuten Ella Fitzgerald ja Lionel Hampton, liittivät ”Ornithologyn” usein saumattomasti mukaan ”How High the Moonia” esittäessään. Miles Davisin ”Solar” vuodelta 1954 perustuu myös osittain samaan sointurakenteeseen. John Coltrane sävelsi vuonna 1960 ”How High the Moonin” pohjalta kappaleen ”Satellite”.


title: How High the Moon

text: Kullervo on tekstittänyt kappaleen suomeksi nimellä ”Kuun lumoissa”. Sen levytti Donna Arima vuonna 1959.


title: Vilhelm Helander

text: Arne Anders Vilhelm Helander (s. 8. helmikuuta 1941, Helsinki) on suomalainen arkkitehti ja professori, joka tunnetaan vanhojen rakennusten restaurointitöistä.


title: Vilhelm Helander

text: Helander valmistui Helsingin teknillisestä korkeakoulusta vuonna 1967 arkkitehdiksi ja vuonna 1972 tekniikan lisensiaatiksi. Hän toimi korkeakoulun arkkitehtuurin historian professorina vuosina 1985–2006, minkä jälkeen jäi virasta eläkkeelle. Opetustyön ohella Helander on luonut mittavan uran suunnittelevana arkkitehtina. Hänellä on ollut vuodesta 1978 lähtien yhteinen arkkitehtitoimisto akateemikko Juha Leiviskän kanssa, mutta he työskentelevät yleensä eri projektien parissa.


title: Vilhelm Helander

text: Helander tuli jo 1970-luvulla tunnetuksi yhdessä arkkitehti Mikael Sundmanin kanssa kirjoittamallaan poleemisella teoksella "Kenen Helsinki", jossa tekijät tarkastelivat kiinteistönjalostuksen tuhoisia vaikutuksia historiallisen kaupunkimiljöön kehitykseen. Kirja sai vuonna 1971 arvostetun Eino Leinon palkinnon.


title: Vilhelm Helander

text: Vilhelm Helander on tunnustettu merkittävistä ansioistaan pohjoismaisen rakennussuojelun teorian kehittäjänä. Myös arkkitehdin työssään Helander on erikoistunut restaurointitehtäviin rakennusten alkuperäistä henkeä kunnioittaen. Hänen päätöitään restauroinnin alalla ovat vuonna 1993 valmistunut Helsingin Säätytalon restaurointi, vuonna 1999 valmistunut Helsingin tuomiokirkon restaurointi sekä vuonna 2000 valmistunut Kansallismuseon peruskorjaus. Hän on myös toiminut monissa luottamustehtävissä, esimerkiksi Alvar Aalto -säätiön hallituksen jäsenenä.


title: Vilhelm Helander

text: Helanderin aviopuoliso on Åbo Akademin hallintojohtaja Elisabeth Helander.


title: Vilhelm Helander

text: Helanderin isä oli arkkitehti Arne Helander.


title: Harri Moisio (poliitikko)

text: Harri Moisio (s. 16. toukokuuta 1954) on vaasalainen Vasemmistoliiton kaupunginvaltuutettu ja Kustaalan lastenkodin johtaja. Hän toimi Suomen Demokraattisen Nuorisoliiton puheenjohtajana vuosina 1982–1985.


title: Harri Moisio (poliitikko)

text: Vuoden 2007 eduskuntavaaleissa Moisio oli 3 636 äänellään Vasemmistoliiton suosituin ehdokas Vaasan vaalipiirissä, mutta puolue ei saanut kansanedustajia. Vuoden 2008 kunnallisvaaleissa Moisio sai toiseksi eniten ääniä Vaasassa, kaikkiaan 1 123 kappaletta. Vuoden 2012 kunnallisvaaleissa valittiin uudelleen valtuustoon 679 äänellä. Kuntavaaleissa 2017 Moisio keräsi 461 ääntä tullen edelleen valituksi kaupunginvaltuutetuksi.


title: Questa Notte

text: Questa Notte () on latvialaisen Bonaparti.lv:n Euroviisu-edustuskappale, jonka se lauloi edustaessaan Latviaa Helsingissä järjestetyissä Euroviisuissa. Laulu oli alun perin tarkoitus laulaa englanniksi, mutta se vaihdettiin italiaksi. Kappale keräsi yhteensä 54 pistettä ja se sijoittui 16. sijalle.


title: Jarl Ungern

text: Jarl Viking Ungern (20. lokakuuta 1888 Tammisaari – 3. toukokuuta 1974 Helsinki) oli suomalainen arkkitehti, joka toimi rautatiehallituksen rakennusosaston arkkitehtina vuodesta 1923, vuosina 1945–1958 sen päällikkönä. Ungernin signeeraamia rautatieasemien piirustuksia ovat muun muassa Hangon ja Kiuruveden asemat, ja hänen signeerauksensa löytyy myös Kuopion rautatieaseman piirustuksista. Ungern teki usein yhteistyötä Thure Hellströmin kanssa.


title: Jarl Ungern

text: Ungernin suunnittelemia laudalla vuorattuja, ilmeisesti hirsirunkoisia väliliikennepaikkojen asemarakennuksia on muun muassa rataosalla Laurila–Kemijärvi, jonne rakennettiin uusia asemarakennuksia korvaamaan talvi-, jatko- ja Lapin sodissa tuhottuja asemarakennuksia.


title: Jarl Ungern

text: Ungernin suunnittelema on myös Joensuun asemaravintolarakennus, jossa nykyään toimii kulttuurikahvila Laituri.


title: Hangon rautatieasema

text: Hangon rautatieasema (, ) on rautatieliikennepaikka Hangossa, noin 50 kilometriä Karjaalta lounaaseen rataosan eteläpäässä. Asema on myös Suomen rataverkon eteläisin liikennepaikka.


title: Hangon rautatieasema

text: Asema avattiin 8.10.1873 Hyvinkäältä Hankoon rakennetun yksityisradan pääteasemaksi, mutta se siirtyi valtion omistukseen kaksi vuotta myöhemmin. Rata vaikutti merkittävästi paikkakunnan kehittymiseen; Hangon kaupunki perustettiin vuonna 1874 aseman ja sataman ympärille. Alkuaikoina Hangon radalla kulki yksi juna vuorokaudessa kumpaankin suuntaan. Tarvittaessa voitiin kuitenkin ajaa ylimääräinenkin junavuoro; yksi ensimmäisistä ajettiin Hangossa vuonna 1874 pidettyihin purjehduskilpailuihin. Näistä kilpailuista kehittyi jokavuotinen Hangon Regatta.


title: Hangon rautatieasema

text: 1900-luvun alkuvuosina aseman kautta kulki suurin osa laivalla Englantiin ja Amerikkaan lähteneistä siirtolaisista, enimmillään vuosina 1906 ja 1907 noin 30 000 matkustajaa kumpanakin. Näistä noin puolet oli venäläisiä, muun muassa Venäjän juutalaisia. Siirtolaisvirrat vähenivät 1920-luvulla Yhdysvaltain alettua rajoittaa maahanmuuttoa niin voimakkaasti, että Hangosta lähtijöitä oli enää muutama sata vuodessa.


title: Hangon rautatieasema

text: Asema koki strategisen sijaintinsa vuoksi vahinkoja ensimmäisessä maailmansodassa, jonka seurauksena muun muassa konepaja siirrettiin myöhemmin Karjaalle. Enimmät tuhot tulivat kuitenkin toisen maailmansodan aikana: vanha puinen asemarakennus sekä makasiini tuhoutuivat jatkosodan aikana vuokra-alueen takaisinvaltauksen yhteydessä. Sodan jälkeen asema sekä ratapiha siirrettiin pohjoisemmaksi, ja Jarl Ungernin suunnittelema funktionalistinen asemarakennus valmistui vuonna 1952. Hangon asemaa voidaan pitää Suomen nuorimpana funktionalistisen tyylisuunnan asemarakennuksena.


title: Hangon rautatieasema

text: Hangon asemalta on arkisin seitsemän, viikonloppuisin kuusi taajamajunavuoroa Karjaalle, minkä lisäksi välillä kulkee linja-autoja. Lipunmyynti asemalla lakkautettiin vuonna 2008, mutta siellä on kuitenkin lippuautomaatti. Matala asemalaituri korvattiin uudella, 150 metriä pitkällä korkealla laiturilla vuonna 2013.


title: Gunnar Aspelin

text: Gunnar Aspelin voi tarkoittaa seuraavia henkilöitä:


title: Charlie Adler

text: Charles Michael "Charlie" Adler (s. 2. lokakuuta 1956, Boston, Massachusetts) on yhdysvaltalainen Annie-ehdokkuuden saanut ääninäyttelijä ja Emmy-palkittu ääniohjaaja. Animation Magazine -lehti on valinnut hänet kaikkien aikojen kolmanneksitoista parhaaksi ääninäyttelijäksi.


title: Charlie Adler

text: Adler syntyi Bostonissa, Massachusettsissa, mutta muutti pian New Yorkiin, jossa hän kävi high schoolin. Samassa kaupungissa Adler aloitti näyttelijän uransa ja esiintyi aluksi teattereissa, sekä tekemällä samalla mainosjuontoja radiokanaville ja televisioon. Hän muun muassa toimi 15:llä eri radiokanavalla urheilu-uutisten juontajana. Adler teki myös televisiomainoksia McDonald’sille.


title: Charlie Adler

text: Ääninäyttelijänä parhaiten tunnettu Adler sai ensimmäisen animaatioroolinsa 1980-luvulla Smurffit-piirrossarjassa, jonka jälkeen hän on esiintynyt lukuisissa animaatioissa. 1980-luvun lopulla Adler ehti olla mukana tuolloin suosituissa piirretyissä, kuten Action Force, The Transformers ja Ankronikka. Hänen roolinsa eivät kuitenkaan olleet mitenkään merkittäviä vaan useimmiten sivurooleja. Adler sai kuitenkin ensimmäisen pääroolin BraveStarrista ääninäyteltyään apulaissheriffi Fuzzia ja sarjan pääkonnaa Tex Hexiä. Samalla hän oli mukana esiintymien sarjojen elokuvissa, kuten ja . Näiden lisäksi Adler teki pieniä rooleja elokuviin , Rokkaava Judy Jetson ja Pieni merenneito.


title: Charlie Adler

text: 1990-luvulla Adler teki läpimurtonsa ääninäyttelijänä saatuaan pääroolin Veli Vemmelsäärenä Tiny Toons -sarjassa. Hän kuitenkin jätti sarjan ehdittyään äänittää 83 jaksoa 98 jaksosta, koska Warner Bros. Animation oli tuottamassa uutta sarjaa nimeltä Animaaniset, johon Adler halusi välttämättä päästä päärooliin. Ääniohjaaja Andrea Romano halusi kuitenkin tarjota Rob Paulsenin mahdollisuuden päärooliin, jonka myötä Adler pettyi ja lähti kesken Tiny Toonsin tuotannon. Se ei kuitenkaan haitannut hänen uraansa, mutta Warnerille työskentely vähentyi huomattavasti. Sen sijaan Disneyn ja Nickelodeonin tuotantojen parissa työskentely lisääntyi. Pilipalipilotit-sarjan jälkeen Adler oli mukana Varjoankassa ja Aladdinissa, jossa hän sai ensimmäisen pitkäaikaisen roolin Disneyn tuotannossa toimiessaan Mechaniclesin äänenä. Nickelodeonilla Adler oli mukana Rocko’s Modern Life -animaatiossa, jossa hän oli vakio vierasääni, ja Aaaah! Real Monstersissa hänellä oli päärooli Ickis-nimisenä hahmona. Samalla hän teki äänirooleja hieman tuntemattomiin tuotannoihin ennen päätymistään Hanna-Barberalle. Yhtiön tuottamasta Cow & Chicken -animaatiosta tuli hänen uransa toinen tunnetuin äänirooli ja kenties merkittävin sarja, kun hän esitti lähestulkoon yksin sarjan kaikkia päähahmoja. Adlerin rooleihin kuuluivat sarjan keskeiset hahmot Lehmä ja Kana, joiden lisäksi paholainen nimeltä Punainen tyyppi, sekä vieras esiintymisiä tehnyt paviaani ja useat sivuhahmot. Adler sai kuitenkin Lehmän roolista Annie-ehdokkuuden vuonna 1999 ja kertoi samalla sen olevan jälkeenpäin hänen suosikki hahmonsa. Myöhemmin Cow & Chicken sarjassa esiintyneet näätä ja paviaani saivat oman sarjan nimeltä I Am Weasel, jossa Adler jatkoi rooliaan paviaanina (I.R Baboon), sekä vierasesiintymisiä tehneen punaisen tyypin äänenä. Hän vieraili vielä Johnny Bravossa yhden jakson verran erään ohjaajan äänenä, sekä Mike, Lu & Ogissa.


title: Charlie Adler

text: Vuonna 1998 Adler kuitenkin palasi takaisin Warnerille tekemään muutamia rooleja aluksi Toonsylvaniaan ja sai myöhemmin vuonna 2005 useamman vierasesiintymisen Loonatics Unleashedissa. Vuoden 1998 aikoihin Adler halusi uralleen vaihtelevaisuutta ja päätti ryhtyä ääniohjaajaksi ja saikin aluksi ohjata Nickelodenille muutamia jaksoja ennen Ipanat-elokuvan ääniohjaamista. Menestyksen myötä Adler on tehnyt useimmiten ääniohjaajan työtä Nickelodeonin tuotantoihin, sekä muutamia Disneylle. Disneyltä tarjoutui kuitenkin sitä ennen uusi päärooli Brandy ja Herra Whiskers -sarjasta, sekä myöhemmin sivurooleja Vaihdokeista, johon hän ääniohjasi muutaman jakson.


title: Charlie Adler

text: Adlerilla oli myös pienirooli vuoden 2007 "Transformers"-elokuvassa, jossa hän toimi Starscreamin äänenä. Hän oli Peter Cullenin ohella ainoa elokuvassa ääninäytellyt henkilö, jolla oli ollut rooli myös alkuperäisessä 1980-luvun "The Transformers" -piirrossarjassa. Kaksi vuotta myöhemmin Adler uusi roolinsa elokuvan jatko-osassa "", jossa hänen hahmollaan oli tällä kertaa suurempi rooli. Lisäksi Adler esitti Starscreamia elokuvaan perustuvassa videopelissä "".


title: Charlie Adler

text: Ennen ääninäyttelijän uraansa Adlerillä oli useita eri ammatteja, hän toimi muun muassa opettajana, talonmiehenä, hoitajana ja leipurina. Nykyisin hän toimii myös maalarina.


title: Charlie Adler

text: Animaatiorooleistaan huolimatta Adler ei pidä minkäänlaisista televisio-ohjelmista, jotka eivät hänen mielestä ylitä ”rimaa”. Hän ei ole pitänyt ketään erityistä henkilöä esikuvanaan.


title: Retriitti

text: Retriitti eli retretti (< , ’vetäytyminen’ < , ’noutaa takaisin’) on vetäytymistä arkielämästä ja hiljentymistä esimerkiksi hengellisistä syistä tai stressin välttämiseksi. Länsimaiden kristillisistä, hiljaisuutta korostavista retriiteistä käytetään usein sekaannusten välttämiseksi nimityksiä "hiljaisuuden retriitti" ja "hiljentymispäivät", sillä on olemassa sellaisiakin retriittejä, joiden ajatus perustuu runsaalle keskustelulle.


title: Retriitti

text: Nykyisin retriittejä järjestetään enenevässä määrin myös liikeyritysten työntekijöille työyhteisön tiivistämiseksi, luovan ajattelun kehittämiseksi ja kommunikaation parantamiseksi (tyky-retriitti).


title: Retriitti

text: Retriitti on tärkeä hengellisyyden muoto myös useissa joogatraditioissa ja buddhalaisuudessa.


title: Retriitti

text: Ignatius Loyola kehitteli 1500-luvulla valmennusohjelman uuteen jesuiittaveljestöön liittyville. Teoksessaan "Hengellisiä harjoituksia" hän kuvaa kuukauden kestävän ohjelman, joka sisältää muun muassa mietiskelyä, rukoilua ja keskusteluja ohjaajan kanssa.


title: Retriitti

text: Jo 1500-luvulla Loyolan harjoituksia alettiin soveltaa myös muihin sääntökuntiin, papistoon ja lopulta tavallisiin seurakuntalaisiin. Ohjelmaa lyhennettiin käytännön syistä päivien mittaiseksi.


title: Retriitti

text: Retriitillä katsotaan olevan juuret jo vanhemmassa hengellisessä perinteessä, asketismissa ja kilvoitteluajattelussa.


title: Retriitti

text: Retriitit tulivat länsimaissa muotiin 1900-luvun loppupuolella. Suomen retriittiliikkeen syntyyn 1970-luvulla vaikuttivat yhteydet Englannin ja Ruotsin retriitinviettäjiin. Ensimmäisenä retriittejä järjestivät Suomessa Porvoon ja Helsingin hiippakunnat.


title: Retriitti

text: Monet seurakunnat järjestävät retriittejä. Suomessa kaupunkien suuret seurakunnat järjestävät retriittejä enemmän kuin maaseudun seurakunnat. Suomessa retriittitoimintaa varten perustettiin vuonna 1986 Hiljaisuuden Ystävät -niminen yhdistys, joka järjestää retriittejä ja retriittiohjaajien koulutusta.


title: Retriitti

text: Retriittejä voidaan järjestää seurakuntien omissa leirikeskuksissa tai erityisesti retriittejä varten perustetuissa retriittikeskuksissa. Retriittikeskuksia Suomessa ovat ainakin Snoan Lappohjassa, Kyrönniemi Vieremällä ja Heponiemi Karjalohjalla. Katolisella kirkolla toimii Suomessa retriittikeskuksena Stella Maris Koisjärvellä.


title: Retriitti

text: Retriitit järjestetään usein viikonloppuisin, niin että osallistujat tulevat perjantai-iltana ja lähtevät sunnuntaina iltapäivällä. Loma-aikoina järjestetään pidempiäkin retriittejä. Tyypillinen osallistujamäärä on 10–15 osallistujaa.


title: Retriitti

text: Ohjelma on usein suunniteltu tarkoin, jotta osallistujan ei tarvitsisi huolehtia tekemisen puutteesta. Aikatauluun jätetään kuitenkin paljon vapaa-aikaa rauhoittumiseen ja mietiskelyyn. Retriitin tarkoituksena voi olla esimerkiksi hengellinen kasvu, arjen huolten unohtaminen ja itsetutkiskelu.


title: Retriitti

text: Retriitissä saatetaan noudattaa säännöllisiä rukoushetkiä luostarien tavoin. Aikaisin aamulla voidaan viettää ehtoollisjumalanpalvelus. Päivän aikana myös ruokaillaan ja kahvitellaan. Ohjelmaan voi kuulua myös Raamatun tutkimista, hiljaista rukoilua ja mietiskelyä (meditaatio). Osallistujilla on myös mahdollisuus keskustella kahden kesken retriitin ohjaajan kanssa ja ripittäytyä. Puhumista vältetään, poikkeuksena rukoushetkien rukoileminen ja yhteislaulu.


title: Retriitti

text: Retriitit suunnitellaan yleensä tiettyjen teemojen ympärille. Teema näkyy mm. siinä, mitä aiheita ohjaaja käsittelee opetuspuheissaan. Usein teema liittyy kirkkovuoden vaiheeseen, mutta joskus retriitille valitaan jokin erityinen teema kuten tietyt laulut tai joku tietty kristinuskoon liittyvä henkilö.


title: Jerome K. Jerome

text: Jerome Klapka Jerome (2. toukokuuta 1859 – 14. kesäkuuta 1927) oli englantilainen kirjailija, joka tunnetaan parhaiten humoristisesta matkakertomuksestaan "Kolme miestä veneessä" (1889) . Hän syntyi Caldmore Roadilla, Bradford Streetin kulmassa olevassa talossa Walsallissa, Staffordshiressa, jossa sijaitsee nyt museo hänen muistokseen.


title: Jerome K. Jerome

text: Jerome syntyi Jerome Clapp Jeromen ja Marguerite Jonesin perheeseen neljäntenä lapsena. Lapsuus oli äärimmäisen köyhää. Hänellä oli kaksi siskoa ja yksi veli, joka kuoli nuorena. Jerome rekisteröitiin isänsä kaimaksi; K hänen nimessään on myöhempi muunnos Clappista. Isä kuoli, kun hän oli 12-vuotias, ja hän joutui pian lopettamaan koulunkäynnin. Äiti kuoli puolitoista vuotta myöhemmin. Jerome toimi monenlaisissa ammateissa, muun muassa rautateillä konttorissa.


title: Jerome K. Jerome

text: Heinäkuussa 1888 Jerome avioitui Georgina Elizabeth Henrietta Stanley Marrisin kanssa, jolla oli yksi tytär edellisestä avioliitostaan. Jerome ja Marris viettivät kuherruskuukauden Thamesilla, ja sillä oli merkittävä vaikutus Jeromen menestysteokseen "Kolme miestä veneessä".


title: Jerome K. Jerome

text: Jerome siirtyi vähitellen kirjallisuuden, teatterin ja journalismin pariin. Vuonna 1886 ilmestyi hänen teoksensa "The Idle Thoughts of an Idle Fellow", joka jo saavutti menestystä. Hän muutti vuonna 1888 Chelsea Gardensiin, jossa hän kirjoitti vuonna 1889 "Kolme miestä veneessä". Teos sai myös jatkoa, kun "Three Men on the Bummel" ilmestyi vuonna 1900. Lisäksi Jerome kirjoitti näytelmiä ja saavutti jonkin verran suosiota Lontoossa.


title: Jerome K. Jerome

text: Jerome menestyi toimittajana ja vaikutti monissa lehdissä. Hänet valittiin 1892 toimittamaan "The Idler" -lehteä, johon ovat kirjoittaneet useat merkittävät kirjailijat. Vuonna 1893 hän perusti lehden "To-Day". Hän joutui kuitenkin luopumaan molemmista lehdistä taloudellisten vaikeuksien ja kunnianloukkaussyytteen vuoksi.


title: Jerome K. Jerome

text: Jerome tarjoutui palvelemaan maataan sodassa, mutta hänet hylättiin ikänsä takia (56). Hän kuitenkin tarjoutui ambulanssinkuljettajaksi Ranskan armeijaan. Sota masensi häntä, kuten varmasti myös hänen tytärpuolensa kuolema 1921. Vuonna 1926 ilmestyi hänen omaelämäkertansa "My Life and Times". Pian tämän jälkeen hänet julistettiin Borough'n kunniakansalaiseksi.


title: Jerome K. Jerome

text: Vuonna 1927 hän sai aivoverenvuodon ja ehti olla sairaalassa kaksi viikkoa ennen kuolemaansa 14. kesäkuuta Northamptonshiressa. Hänet tuhkattiin ja haudattiin Ewelmeen Oxfordshireen.


title: Absoluuttinen monarkia

text: Absoluuttinen monarkia on hallitusmuoto, jossa monarkilla on täydellinen (absoluuttinen) valta hallita maataan ja sen kansalaisia ilman, että lait tai oikeuslaitos koskettavat hänen määräysvaltaansa. Toisinaan absoluuttista valtaa saattaa pitää käsissään myös uskonnollinen johtaja. Teoriassa absoluuttisessa monarkiassa monarkilla on täysin rajaton valta tehdä mitä haluaa, mutta käytännössä monarkkien on yleensä pakko jakaa valtaa eri ryhmittymille.


title: Absoluuttinen monarkia

text: Joissakin monarkioissa (kuten Saksan keisarikunnassa 1871–1918) hallitsijalla on ”käsikassaranaan” parlamentti tai muita hallituksen osia, mutta monarkki kykenee määräysvallalla ohittamaan niiden päätökset. Useimmat absoluuttiset monarkiat ovat myöhemmin kehittyneet perustuslaillisiksi monarkioiksi. Venäjän keisarikunta oli absoluttinen monarkia, mutta siirtyi perustuslaillisuuteen vuoden 1905 vallankumouksen myötä.


title: Absoluuttinen monarkia

text: Absoluuttinen monarkia on menettänyt huomattavasti suosiotaan Ranskan vallankumouksen jälkeen, kun yhä useampi aiemmin absoluuttista valtaa valtion taholta käyttänyt valtio on muuntunut kansanvaltaiseksi. Silti muutamat valtiot ovat nykyisinkin absoluuttiseksi monarkiaksi määriteltäviä: Brunei, Oman, Saudi-Arabia, Swazimaa ja Vatikaani.


title: Absoluuttinen monarkia

text: Monet aiemmin absoluuttisista monarkioista, kuten Jordania ja Marokko, ovat muuntuneet hiljalleen perustuslaillisiksi monarkioiksi, vaikkakin monarkilla on molemmissa valtioissa edelleen jonkin verran valtaa. Myös Bhutan on muuttunut perustuslailliseksi monarkiaksi. Nepal taas on muuttunut tasavallaksi.


title: Kiinteistö Oy Turun Lintula

text:
Kiinteistö Oy Turun Lintula on arkkitehti Albert Richardtsonin suunnittelema vuonna 1932 valmistunut rakennus, joka sijaitsee Turun ydinkeskustassa. Rakennuksen kadun puolella on asuinrakennuksia ja pihan puoleiset tilat rakennettiin alun perin liikuntatiloiksi. Tarkoitus oli rakentaa tiloihin tennis- ja uimahalli, mutta vain tennishalli valmistui. Vuonna 1936 Erik Bryggman suunnitteli tiloihin Suomi-Filmin elokuvateatterin Kino-Palatsin.
Vuonna 1978 teatterista tehtiin Suomen ensimmäinen "multiplex" eli monisaliteatteri, kun 460-paikkaisen Kinopalatsin oheen rakennettiin 98- ja 74-paikkaiset Colt 1 ja 2 -salit. Elokuvatoiminta kiinteistössä jatkui vuoteen 1986.


title: Kiinteistö Oy Turun Lintula

text: Turun kaupunki kaupunki osti rakennuksen 1.–3. kerroksen tilat nuorten käyttöön vuonna 1990 ja Nuorisokeskus Palatsi avattiin 1992. Tilat maksoivat kolme miljoonaa euroa ja vähintään saman verran kului rahaa korjaukseen. 2000-luvun alussa Palatsissa oli nettikahvila, koululaisten iltapäiväkerho ja mediapaja sekä biljardi- ja snooker-sali. Eri järjestöt ja nuorisoryhmät voivat varata Palatsista tiloja käyttöönsä. Nuorisokeskuksessa oli kävijöitä vuodessa yli 80 000. Talon neljäs kerros oli liikuntatoimen ja viides yksityisen kuntokoulun käytössä.


title: Kiinteistö Oy Turun Lintula

text:
Nuorisokeskuksen toiminta lakkasi 28.4.2006 ja jäähyväiskeikalla esiintyivät muun muassa Lovex
Tiloihin on suunniteltu musiikkitaloa, yökerhoa, kulttuuriareenaa


title: Kiinteistö Oy Turun Lintula

text: ja kaupungin työterveyshuoltoa .


title: Kiinteistö Oy Turun Lintula

text: Uusi nuorisokeskus Vimma avattiin syksyllä 2006 entiseen Aurakadun tyttökouluun.


title: Elina Kolehmainen

text: Elina Kolehmainen (19. elokuuta 1897 Pielisjärvi – 4. lokakuuta 1978 Kotka) oli suomalainen näyttelijä. Ensiesiintymisessä elokuvassa hän teki vuonna 1947 elokuvassa "Tuhottu nuoruus". Kolehmainen esiintyi kaikkiaan kolmessa elokuvassa ja yhdessä neliosaisessa televisiosarjassa. Hänen viimeiseksi roolikseen jäi vuonna 1969 valmistunut "Tehtaan varjossa". Vuonna 1953 Kolehmaiselle myönnettiin Pro Finlandia -palkinto.


title: Kotavaaran rautatieasema

text: Kotavaaran rautatieasema () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Kemijärven kaupungissa, 8,3 kilometrin päässä Kemijärven rautatieasemalta ja 1,8 kilometrin päässä Isokylän rautatieasemalta itään. Liikennepaikka lakkautettiin 3. kesäkuuta 2007, kun uudet Isokylän liikennepaikkamerkit asennettiin. Tässä yhteydessä Kotavaaran liikennepaikka jäi nykyisen Isokylän liikennepaikan rajojen sisäpuolelle.


title: Kotavaaran rautatieasema

text: Kotavaaran liikennepaikka käsitti vain liikennepaikkamerkit nimikyltteineen, ja toimi liikenteenohjaukseen liittyvänä ilmoittautumis- ja luvankysymispaikkana.


title: The Last Dance (Ken Hensleyn albumi)

text: The Last Dance on Ken Hensleyn soololevy joka julkaistiin virallisesti keväällä 2004.


title: Lepaa

text: Lepaa on kylä Hattulan kunnassa Kanta-Hämeessä.


title: Lepaa

text: Lepaan kartano on mahdollisesti perustettu jo 1200-luvulla. Päärakennuksen vanhin osa on peräisin 1600–1700-lukujen taitteesta. Se muutettiin empiretyylin mukaiseksi 1800-luvun alkupuolella. Vuonna 1820 kartanon osti pietarilainen kauppias Heimburger. Hänen kuoltuaan tila jäi hänen leskelleen Marialle. Maria avioitui tilanhoitaja Karl Fredrik Packalenin kanssa. Packalen testamenttasi kartanon valtiolle vaimonsa Marian kuoltua sillä ehdolla, että tilalle on perustettava maanviljelys- tai puutarhakoulu. Valtio sai tilan vuonna 1902, puutarhaopisto perustettiin 1910 ja ensimmäiset opiskelijat aloittivat opintonsa vuonna 1912.


title: Lepaa

text: Nykyään Hämeen ammattikorkeakoulun rakennetun ympäristön ja puutarhatalouden koulutusohjelmat sekä Hämeen ammatti-instituutin viheralan ja puutarhatuotannon koulutusohjelmat toimivat Lepaalla. Hämeen ammatti-instituutissa on myös mahdollista suorittaa puutarha-alan ammattitutkinto (golfkentänhoitajan osaamisala), puutarha-alan erikoisammattitutkinto (golfkenttämestari) sekä elintarvikejalostuksen ammattitutkinto (alkoholijuomien osaamisala). Lepaalla on myös puutarha-alaan keskittynyt, kaikille avoin kirjasto.


title: Lepaa

text: Lepaalla järjestetään vuosittain puutarha-alan ammattilaisten Lepaa-näyttely, joka on yksi Pohjoismaiden suurimmista ja Euroopan vanhimmista ammattilaistapahtumista.


title: Lepaa

text: Lepaalla kerrotaan tarinaa Anna-neidosta, jolla oli suhde Maunu Olavinpoikaan ja joka nykyään joka kummittelee Lepaalla. Tarinan mukaan Anna muurattiin elävältä kartanon kellariin tai hukutettiin virtaan. Lepaan Annasta on tehty myös näytelmä. Lepaan viinitila myy hänen mukaansa nimettyä viiniä.


title: Vaaralan ratapiha

text: Vaaralan ratapiha tai linjavaihde () on rautatieliikennepaikka Rovaniemen kaupungissa Suomen rataverkkoon kuuluvalla rataosalla . Liikennepaikka sijaitsee 9,7 kilometrin päässä Rovaniemen rautatieasemalta ja 74,9 kilometrin päässä Kemijärven rautatieasemalta.


title: Vaaralan ratapiha

text: Liikennepaikalla on pääraiteen lisäksi yksi noin 320 metrin pituinen sivuraide, jota käytetään tavaran kuormaamiseen. Henkilöliikennettä ei ole. Liikennepaikalla ei myöskään ole sähköisiä turvalaitteita eikä asemarakennusta.


title: Vika

text: Vika voi tarkoittaa:


title: Pekka Alpo

text: Pekka Albin Alpo (alk. "Muhonen", s. 26. helmikuuta 1877 Heinävesi – 5. helmikuuta 1952 Helsinki) oli suomalainen teatterinjohtaja ja ohjaaja. Hän oli Suomen Kansallisteatterin apulaisjohtaja 1920–1948, joka sai mainetta erityisesti Strindbergin ja Tolstoin näytelmien esitysten nykyaikaistamisesta.


title: Pekka Alpo

text: Alpon vanhemmat olivat maanviljelijä Niilo Muhonen ja Angelika Pakarinen. Hän pääsi ylioppilaaksi 1896 ja sai kiinnityksen Suomalaiseen teatteriin 1897, mutta erosi 1901 ja lähti opintomatkalle Saksaan ja Ranskaan. Kasimir Leinon johtaman Suomen Näyttämön palveluksessa hän oli ohjaajana 1903-1094 ja Tampereen teatterissa näyttelijänä 1904–1905 sekä uuden opintomatkansa jälkeen johtajana 1907–1912. Kansan näyttämön johtajana hän toimi 1912–1914 ja sen jälkeen 1914–1920 johtajana Viipurissa toimineessa Suomalaisessa maaseututeatterissa. Suomen Kansallisteatteriin hän siirtyi 1920, teatterin apulaisjohtajana hän toimi aina vuoteen 1948 asti ja johtokunnan jäsenenä 1925-1948. Vuosina 1920-1929 hän myös opetti Suomen Näyttämöopistossa.


title: Pekka Alpo

text: Toimikaudellaan Tampereen teatterissa Alpo sai vauhtia teatteritalohankeeseen niin, että teatterirakennus valmistui 1913. Alpo palkittiin Pro Finlandia -mitalilla 1948.


title: Vian seisake

text: Vian seisake () oli rautatien seisake Vikajärven kylässä Rovaniemen kaupungissa Suomen rataverkkoon kuuluvalla rataosalla Laurila–Kelloselkä.


title: Vian seisake

text: Liikennepaikka avattiin liikenteelle 15. joulukuuta 1932. Se sijaitsi Köyryn järven länsipäässä, kantatieltä 82 haarautuvan yhdystien 9443 varrella, noin 7,6 kilometrin päässä teiden risteyksestä, ja linnuntietä mitattuna noin 12,5 kilometrin päässä Vikajärven kylältä.


title: Vian seisake

text: Liikennepaikalla ei ollut lainkaan laituria, ratapihaa eikä asemarakennusta.


title: Vian seisake

text:
Rautatie ylittää pohjoisen napapiirin noin 6,5 kilometriä entiseltä Vian seisakkeelta Rovaniemen suuntaan.
Rautatievirasto kielsi matkustajajunien pysähtymisen Vian seisakkeella asemainfrastruktuurin puutteiden vuoksi 5. joulukuuta 2007 alkaen. Ratahallintokeskus lakkautti liikennepaikan 30. kesäkuuta 2008.


title: Kaarina Kailo

text: Kaarina Kailo (s. 1951) Helsingissä, on kosmopoliitti suomalainen kulttuurialan ja sukupuolentutkimuksen ammattilainen, Oulun yliopiston dosentti, kunnallispoliitikko ja ITE-taiteilija.  Hän on myös toiminut kansalaisaktivistina monissa yhteiskunnallisissa kysymyksissä (tasa-arvo, yhdenvertaisuus, luontosuhde, vanhusten oikeudet, perinnetieto, ekopsykologia).


title: Kaarina Kailo

text: Doctor of Philosophy (Comparative Literature) 1990, Centre for Comparative Literature, University of Toronto. Licence ès lettres, University of Geneva, (Honor's M.A. in American literature, minor in Russian)1981; Hum. Kand. (BA), Helsingin yliopisto, (englanti, ranska ja valtiotiede), 1976


title: Kaarina Kailo

text: Kailo väitteli vuonna 1990 Toronton yliopistossa vertailevassa kirjallisuustieteestä. Hän asui Kanadassa 17 vuotta ennen paluutaan Suomeen, toimien Toronton yliopistossa yliopisto-opettajana ja apulaisprofessorina Quebecin yliopistossa, Chicoutimissa. Hän sai vakituisen viran myös Concordian yliopiston Simone de Beauvoir -instituutissa toimien muun muassa instituutin määräaikaisena johtajana 1992–1999. Kailo palasi Suomeen ja toimi Oulun yliopiston naistutkimuksen professorina 1999–2004, ja sen jälkeen Suomen Akatemian varttuneena tutkijana 2005–2007. Kailo on julkaissut kirjoja suomeksi ja englanniksi, ja tiedeartikkeleita myös ranskaksi. Hänen kirjoituksiaan on käännetty ruotsin, espanjan ja italian kielille. Kailoa on kutsuttu pari kertaa vuodessa ulkomaille luennoimaan sekä osallistumaan seminaareihin tai konferensseihin. Hänen tärkein tutkimusverkostonsa vuodesta 2001 on the International Network of Feminists for a Gift Economy. Kailo on myös Quebecin Montrealin yliopiston Le Nord imaginaire- tutkimusverkoston ja -laitoksen jäsen.


title: Kaarina Kailo

text: Kailo on tutkinut erilaisia nais- ja gender- tutkimuksen kysymyksiä, muun muassa vertailevaa mytologiaa, suomensukuisten naisten mytologiaa ja kansanuskoa, perinne-ekologista tietoa, alkuperäiskansojen teorioita, tietojärjestelmiä ja kolonialistisia kokemuksia, erityisesti saamelais- ja intiaaninaisten kysymyksiä, rasismia, naisiin kohdistuvaa väkivaltaa, kunniamurhia, kestävää kehitystä, luontosuhdetta sekä naisnäkökulmaa tekniikkaan ja tietoyhteiskuntaan ja niin sanottua huolenpitotaloutta. Hän on toimittanut kokoomateoksia muun muassa pohjoisista tarinoista ja tutkimuksesta koskien karhunpeijaisia ja naisten suhdetta karhuun, suomalaisesta saunafilosofiasta, karhunpeijaisista, naisten terveyskysymyksistä, ekofeminismistä, lahjataloudesta, kansainvälisestä naisliikkeestä ja maapalloistumisen sukupuolivaikutuksista. Hän on keskittynyt viime vuodet nimenomaan poikkitieteelliseen kulttuurintutkimukseen ja folkloristiikkaan aiheinaan naisnäkökulma lahjatalouteen, matriarkaalisiin teorioihin, saunaan, Kalevalan ja kansanrunouden naishahmoihin ja Pohjolan ”Terra Feminarum”- myyttiin. Kailon viimeisin teos on englanninkielinen "Finnish Goddess Mythology and the Golden Woman Climate Change : Earth-based Indigenous knowledge and the Gift".


title: Kaarina Kailo

text: 2008- Dosentti, Oulun yliopisto, englannin kielen laitos, North American Studies, “Women’s Comparative Literature and Cultural Studies in the North, Writings on ‘Otherness’”.


title: Kaarina Kailo

text: 2006-2008 Varttunut tutkija, Suomen akatemia


title: Kaarina Kailo

text: 1999-2004 Oulun yliopisto, Kasvatustieteiden tiedekunta. Naistutkimuksen professori, alana tasa-arvo ja monikulttuurisuus


title: Kaarina Kailo

text: 2002-2004 WomenIT, EU EQUAL projekti, Oulun yliopisto, naistutkimuksen vastaava johtaja ja tasa-arvon asiantuntija


title: Kaarina Kailo

text: 1991-1999 Concordia University. Simone de Beauvoir Institute. Associate Professor (with tenure) since l996. Acting Principal in 1997. Assistant professor from l991-1996;


title: Kaarina Kailo

text: 1990-1991 Université Du Québec À ChicoutIMI Assistant professor in the Département des langues modernes (modern languages department) with cross-appointment to the psychology department;


title: Kaarina Kailo

text: 1982-1990 University of Toronto, Canada. Instructor of French language and literature;


title: Kaarina Kailo

text: 1989 Cornell University, Yhdysvallat, DAAD post-doctoral fellowship, Visiting Scholar of The Western Societies Programme, Cornell University


title: Kaarina Kailo

text: ANTOLOGIAT, MONOGRAFIAT JA MUUT TEOKSET


title: Kaarina Kailo

text: "Finnish Goddess Mythology, the Golden Woman and Traditional Ecological Knowledge From Climate Change to Indigenous Earth Democracy  and the Gift".  Oulu, Juvenes Print, Lore&Loom, 2018.


title: Kaarina Kailo

text: "Irti Talousväkivallasta. Reseptejä solidaariseen hyvinvointiin".  Helsinki: Kailo, Hakapaino, 2007.


title: Kaarina Kailo

text: Kailo, Kaarina ja Irma Heiskanen. "Esiäitien elämänvoiman juurilla—pohjolan ekologinen perinne-tieto".  Omakustanne, 2014. Näyttelyesite. 40s.


title: Kaarina Kailo

text: Kailo, Kaarina, ed. 2008.  "Wo/men and Bears. The Gifts of Nature, Culture" "and Gender Revisited". Scarboro,


title: Kaarina Kailo

text: Heiskanen, Irma & Kailo, Kaarina, toim.  2006. "Ekopsykologia ja perinnetieto. Polkuja eheyteen".  Helsinki, Greenspot.


title: Kaarina Kailo

text: Warkentin, Raija, Kailo, Kaarina & Jorma Halonen, eds. 2005. "Sweating with the Finns. Sauna Stories from North America". Centre for Northern Studies, Lakehead University. l4.


title: Kaarina Kailo

text: Helander, Elina & Kailo, Kaarina, toim. 1999. "Ilman Alkua tai Loppua. Saamelaisten Puheenvuoro". Helsinki, Like.


title: Kaarina Kailo

text: Helander, Elina & Kailo, Kaarina, eds. 1998. "No Beginning, No End--The Sami (Lapps) Speak Up". Alberta: Canadian Circumpolar Institute. The Nordic Sami Institute, Kautokeino & Canadian Circumpolar Institute, Edmonton. 240p.


title: Kaarina Kailo

text: Teräs, Leena, Vappu Sunnari & Kaarina Kailo, toim. 2005. Koulutus, sukupuolisosialisaatio ja teknologia—näkökulma se"gregaatioon." Women, IT and Technology. ESR, WomenIT. Oulun yliopisto, Kajaanin yliopistokeskus.


title: Kaarina Kailo

text: Kailo, Kaarina, Vappu Sunnari & Heli Vuori. 2004, Eds. Tasa-arvon haasteita lokaalin ja globaalin rajoilla. Northern Gender Studies. ESR/EU. Oulu University Press.


title: Kaarina Kailo

text: Väitöskirja:


title: Kaarina Kailo

text: Kailo, Kaarina. 1990 "The Short Fiction of Nathaniel Hawthorne and Gérard de Nerval-A Study in Post-Jungian Aesthetics." Ph.D. at the University of Toronto, 335p.


title: Kaarina Kailo

text: l982. “Saul Bellow and the American Dream”. Lic. es Lettres, MA thesis, University of Geneva.


title: The Wizard’s Diary – Volume 1

text: The Wizard’s Diary – Volume 1 on Ken Hensleyn vuonna 2005 julkaisema albumi, jossa hän soitti uusiksi suosikkikappaleitaan Uriah Heep -ajoiltaan. Osalla kappaleista on mukana yhtye The Presidential Symphony Orchestra.


title: Cold Autumn Sunday

text: Cold Autumn Sunday on Ken Hensleyn vuonna 2005 julkaisema albumi, jossa hän soitti uusiksi suosikkikappaleitaan ensimmäisiltä soololevyiltään. Mukana on myös uusi kappale "Romance".


title: Kuluksen rautatieasema

text: Kuluksen rautatieasema () oli rautatieliikennepaikka Rovaniemen kaupungissa rataosalla Laurila–Kelloselkä. Liikennepaikka sijaitsi Olkkajärven kaakkoispuolella, noin 23,1 ratakilometrin päässä Rovaniemen rautatieasemalta ja noin 61,6 ratakilometrin päässä Kemijärven rautatieasemalta.


title: Kuluksen rautatieasema

text: Alun perin liikennepaikalla oli sivuraiteet pääraiteen molemmin puolin. Näistä pääraiteen pohjoispuolella sijaitsi puolipitkä niin sanottu "napero", joka alkoi asemarakennuksen itäpuolelta ja päättyi ratapihan itäpäähän. Raidetta käytettiin alun perin kuormausraiteena. Pääraiteen eteläpuolella oli täyspitkä, noin 600 metrin mittainen raide, jota voitiin tarvittaessa tavaran kuormauksen lisäksi käyttää junien kohtaamisiin. Nykyisin ratapiha on purettu. Liikennepaikalta johdettiin myös 1,5 kilometrin pituinen satamarata, joka purettiin 1946.


title: Kuluksen rautatieasema

text: Asemarakennus on rataosalle tyypillinen Lapin sodan jälkeen rakennettu lautavuorattu talo, joka on todennäköisesti Jarl Ungernin suunnittelema. Nykyisin rakennus on yksityisomistuksessa. Asemalle ei ollut alun perin tieyhteyttä, mutta se on rakennettu paikalle 2000-luvulla.


title: Kuluksen rautatieasema

text: Liikennepaikka avattiin liikenteelle 15. joulukuuta 1932. Miehitys lopetettiin jo 1970 ja tavaraliikenne 1976. Henkilöliikenteen pysähdykset lakkautettiin 31. toukokuuta 1992, ja itse liikennepaikka lakkautettiin 9. tammikuuta 2005.


title: Kuluksen rautatieasema

text: Rautatie ylittää pohjoisen napapiirin vajaat yhdeksän kilometriä Kuluksen asemalta Kemijärven suuntaan.


title: Cilly Aussem

text: Cilly Aussem (4. tammikuuta 1909 Köln – 22. maaliskuuta 1963 Portofino, Italia) oli saksalainen naistennispelaaja. Hänet muistetaan parhaiten Wimbledonin voitosta 1931. Aussem ylsi saavutukseen ensimmäisenä saksalaisena naisena. Loppuottelussa hän kukisti maannaisensa Hilde Krahwinkel Sperlingin 6–2, 7–5.


title: Cilly Aussem

text: Aussem voitti naisten kaksinpelimestaruuden myös Ranskan mestaruuskilpailuissa ja Saksan mestaruuskisoissa 1931. Hänen valmentajansa ja sekanelinpelipartnerinsa oli Bill Tilden. He voittivat yhdessä Ranskan mestaruuskilpailujen sekanelinpelin 1930. Vuosina 1930–1931 Aussem oli maailmanlistan kakkospelaaja Helen Wills Moodyn jälkeen.


title: Cilly Aussem

text: Aussemin tavaramerkki oli hänen voimakas kämmenlyöntinsä.


title: King’s Quest

text: King’s Quest on Sierra On-Line -yhtiön (nykyään Sierra Entertainment) tuottama fantasiamaailmaan sijoittuva tietokonepelisarja. Sarjan ensimmäinen osa julkaistiin vuonna 1984, jonka jälkeen se on poikinut yhteensä seitsemän jatko-osaa. Sarjan jokaisen pelin suunnittelusta on vastannut Roberta Williams, toinen Sierran perustajista. Pelisarjaa pidetään laajalti yhtenä seikkailupelien aikakauden suurista klassikoista.Pelit sijoittuvat fantasiamaailmaan, joka on täynnä vaaroja ja mysteerejä. Pelaaja kohtaa matkallaan velhoja, jättiläisiä, lohikäärmeitä ja muita olentoja, joista hänen on selvittävä nokkeluudella. Vaikka pelien tapahtumat liittyvät toisiinsa, jokaisella osalla on oma, itsenäinen juonensa. Näin ollen on mahdollista päästä sisälle minkä tahansa pelin juoneen, vaikkei olisi pelannut edellisiä osia.


title: King’s Quest

text: Sarjan ensimmäisessä osassa pelaaja ottaa ritari Sir Grahamin roolin. Hänen tehtävänsä on etsiä Daventryn kuningaskunnan kolme kadonnutta aarretta, taikapeili, taikakilpi ja taika-arkku. Aarteet on varastettu viekkaudella, ja ilman niitä kuningaskunta on varmasti hukassa. Mikäli Graham onnistuu, hän perii kruunun.


title: King’s Quest

text: Toisessa osassa Graham on Daventryn kuningas, mutta kaipaa itselleen puolisoa. Taikapeili näyttää hänelle kauniin naisen, joka on vangittuna tornissa keskellä saarta kaukaisessa Kolyma-nimisessä maassa. Grahamin tehtävä on pelastaa nainen, jonka hän saa vaimokseen, mikäli onnistuu.


title: King’s Quest

text: Kolmannen osan päähenkilö on Gwydion, poika, jonka ilkeä velho nimeltä Manannan on kauan sitten siepannut orjakseen. Peli saattaa tuntua etäiseltä Grahamista ja tutusta Daventrysta, mutta tapahtumien edetessä totuus vähitellen paljastuu. Gwydionin tehtävä on nimittäin paeta velhon orjuudesta ja saada selville, kuka hän todella on.


title: King’s Quest

text: Neljännessä osassa seikkailee Grahamin tytär Rosella. Graham on kuolemansairas, ja Rosella matkaa kaukaiseen Tamirin maahan etsimään parantavaa taikahedelmää. Tehtävä on vaikea, mutta päästäkseen takaisin Daventryyn Rosellan on lisäksi autettava keijua, jota myös uhkaa kuolema.


title: King’s Quest

text: Viidennessä osassa pelaaja ohjaa jälleen Grahamia. Velho nimeltä Mordack on kaapannut hänen perheensä ja linnansa, ja Grahamin on matkattava kaukaiseen Sereniaan löytääkseen heidät. Oppaaksi ja seuraksi matkalleen Graham saa pöllön nimeltä Cedric.


title: King’s Quest

text: Kuudennessa osassa seikkailuun joutuu Alexander, Grahamin poika. Hän kaipaa prinsessa Cassimaa, jonka tapasi sarjan edellisessä osassa. Taikapeili näyttää hänelle tien yli merten, mutta myrsky upottaa hänen laivansa. Hän pääsee perille, mutta asiat kaukaisessa maassa ovat huonosti ja Alexander joutuu moneen vaaraan yrittäessään auttaa Cassimaa.


title: King’s Quest

text: Seitsemännessä osassa seikkailevat sekä Rosella että Grahamin vaimo Valanice, joita pelaaja ohjaa vuorotellen. Molemmat joutuvat pyörteeseen, joka vie heidät erille toisistaan, Rosellan peikkojen valtakuntaan ja Valanicen keskelle aavikkoa. Yrittäessään löytää toisensa he huomaavat joutuneensa paljon suurempaan seikkailuun.


title: King’s Quest

text: Kahdeksannessa osassa seikkailee Daventryn asukas Connor. "Mask of Eternity", idoli, joka ylläpitää totuutta, valoa ja järjestystä, on halkaistu viideksi palaksi ja kaaos on vallannut maailman. Connorin on matkattava ympäri maailmaa löytääkseen nuo viisi palaa ja lopulta koottava ne jälleen yhteen.


title: King’s Quest

text: Pelit koostuvat sarjoista ongelmia, joihin on keksittävä ratkaisu päästäkseen etenemään. Osissa 1-4 päähenkilöä ohjataan nuolinäppäimillä ja kirjoittamalla komentoja. Jos esimerkiksi kohtaa oven, päähenkilön saa avaamaan sen kirjoittamalla komennon ”Open the door”. Mikäli käy ilmi, että ovi on lukittu, on todennäköisesti löydettävä jostain avain ja tultava sitten takaisin. Osissa 5–7 kaikki ohjaaminen hoidetaan hiirellä. Pelaajalla on valittavanaan erilaisia kursoreita, joista jokaisella on oma tarkoituksensa. Esimerkiksi klikkaamalla jotain henkilöä puhekursorilla saa päähenkilön puhumaan hänelle. Jokaisessa osassa voi myös poimia mukaansa monia esineitä, joita voi käyttää ongelmien ratkaisemiseen. Osa ongelmista vaatii laajojen alueiden kuten labyrinttien ja aavikoiden kartoittamista, osa arvoitusten ratkaisemista ja logiikkaa, osa taas pelkästään tervettä järkeä. Väkivaltaa ei juurikaan ole mahdollista käyttää, vaan ongelmiin on lähes poikkeuksetta olemassa älyllinen, väkivallaton ratkaisu. Väärä ratkaisu voi jopa johtaa tilanteeseen, jossa peliä ei enää ole mahdollista päästä läpi. Pelimaailmassa liikutaan näkymästä, ”ruudusta”, toiseen. Liikkumalla yhden ruudun reunaan tai esimerkiksi rakennukseen pääsee siirtymään seuraavaan ruutuun, jota pääsee jälleen tutkimaan. Hyvä strategia ongelmien ratkaisemiseen on tutkia ja kokeilla kaikkea järjestelmällisesti. Moniin yksittäisiin ongelmiin on useita ratkaisuja, mutta läpäistäkseen koko pelin on saavutettava tietyt päätavoitteet. Sarjan jokaisella pelillä on vain yksi selkeä, täydellinen loppu.


title: King’s Quest

text: Sarjan kaikki pelit ammentavat runsaasti fiktiivisiä elementtejä yleisesti tunnetuista saduista ja mytologioista. Peleissä esiintyvät muun muassa Punahilkka, Tittelintuure, kreivi Dracula ja Styks-virta. Myös monien ongelmien ratkaisut ovat samantapaisia kuin niitä vastaavissa saduissa. Esimerkiksi pahasta noidasta voi päästä eroon samalla tavalla kuin Hannu ja Kerttu -sadussa.


title: King’s Quest

text: Sarjan kahdeksas osa käyttää täysin kolmiulotteista grafiikkaa. Päähenkilöä ohjataan näppäimistöllä ja pelimaailman kanssa ollaan vuorovaikutuksessa hiiren avulla. Kahdeksas osa on saanut raskasta kritiikkiä valinnastaan siirtyä kolmiulotteisuuteen sekä toimintapelimäisestä väkivallastaan, jota ei esiinny sarjan aiemmissa osissa. Näiden eroavaisuuksien vuoksi monet fanit kieltäytyvät pitämästä sitä todellisena King’s Questina. Toisin kuin edeltäjiensä, kahdeksannen osan nimessä ei myöskään ole roomalaista numeroa, vaan peli tunnetaan ainoastaan nimellä "King’s Quest: Mask of Eternity".


title: King’s Quest

text: Osat 1–3 käyttävät Sierran kehittämää AGI-moottoria. Neljännestä osasta julkaistiin sekä AGI- että kehittyneempi SCI-versio, joka mahdollisti suuremman resoluution sekä tuen hiirelle ja äänikortille. SCI:n suosion myötä AGI-version myynti lopetettiin ja siitä tuli harvinainen keräilykappale. Myös sarjan ensimmäisestä osasta julkaistiin SCI-versio kuusi vuotta AGI-version jälkeen.


title: Elements – Anthology 1968 to 2005

text: Elements – Anthology 1968 to 2005 on Ken Hensleyn vuonna 2006 julkaisema kokoelma-albumi, joka sisältää kappaleita hänen pitkältä uraltaan.


title: Ryūkyūlaiset

text: Ryūkyūlaiset (okinawaksi ウチナンチュ, "uchinanchu"; ) ovat Japanissa Ryūkyū-saarilla Taiwanin ja Kyūshūn välissä elävä alkuperäiskansa. Ryūkyūlaiset puhuvat (japanin lisäksi) japanilaisiin kieliin kuuluvia ryūkyū-kieliä, joista suurin on okinawan kieli noin miljoonalla puhujalla. Ryūkyūlaisten kulttuuri on lähellä Japanin kulttuuria, mutta Kiinan kulttuuri on vaikuttanut siihen historiallisesti enemmän ja ryūkyūlaisilla on japanilaisista eroavat poliittiset ja uskonnolliset perinteet.


title: Ryūkyūlaiset

text: Okinawalla sijainnut Ryūkyū-kuningaskunta yhdisti saaret saman vallan alle 1300-luvun paikkeilla, ja näin syntynyt valtio muodosti kauppayhteyksiä Kiinaan ja muualle Aasiaan. Kuningaskunnasta tuli Kiinan vasallivaltio, jota kuitenkin hallitsi paikallinen kuningas, joka hallitsi "Shurista" eli nykyisestä Nahasta käsin. Kuninkaan hallitessa arkipäiväisiä asioita hänen siskonsa vastasi uskonnollisista menoista. Sukupuolijako näkyi yleisemminkin miesten johtaessa politiikkaa ja naisten johtaessa uskontoa. Uskontoa harjoittaneet naiset, joita kuninkaan sisko johti, tunnettiin nimellä "kaminchu".


title: Ryūkyūlaiset

text: Satsuman han hyökkäsi Okinawalle vuonna 1609, mutta satsumalaiset sallivat paikallisen kuninkaan säilyttää asemansa ja kuningaskunnan suhteet Kiinaan. Satsuma han pääsi näin osallistumaan Ryūkyūn kautta kulkeneeseen kauppaan, vaikka Tokugawa-shōgunaatti samaan aikaan sulki Japanin rajat ulkopuolisilta. Japanilaisvaikutus ei kuitenkaan ollut saarilla tämän jälkeenkään kovin suurta, kun taas kiinalaisvaikutus näkyi voimakkaammin. Paikalliset esimerkiksi harjoittivat kungfutselaisuutta, kiinalaisia kauppa- ja naimatapoja, sekä pukeutuivat kiinalaisittain.


title: Ryūkyūlaiset

text: Ryūkyū liitettiin Japaniin vasta vuonna 1879. Tuolloin myös saarten nimi vaihdettiin Okinawaksi. Vaikka saaret liitettiinkin kiinteäksi osaksi Japania, siitä tuli japanilaisessa mielikuvassa takapajuinen, luonnonvaraton raja-alue, jonka asukkaat puhuivat outoa kieltä. Nykyajan ilmentymät kuten sähkö ja lennätinyhteydet tulivat paikalle varsin hitaasti muuhun Japaniin verrattuna. Kehitys johti kuitenkin siihen, että japanilaiset tavat kuten kieli ja pukeutumistyyli yleistyivät ryūkyūlaisten keskuudessa. Näihin aikoihin paikallisia alkoi myös muuttaa saarten ulkopuolelle Japanin pääsaarille ja muualle maailmaan.


title: Ryūkyūlaiset

text: Toinen maailmansota osoittautui tuhoisaksi ryūkyūlaisille. Saarten väestöstä arviolta yksi kolmas- tai neljäsosa kuoli sodan aikana. Okinawan taistelu oli yksi Tyynenmeren suurimmista ja Yhdysvaltojen joukkojen tulivoima muutti suuren osan Okinawan saarta erämaaksi. Sodan jälkeen Okinawan miehittivät Yhdysvaltojen joukot. Miehitys ei ollut ongelmaton ja Yhdysvaltojen vastaisia asenteita herätti etenkin maan takavarikointi armeijan tukikohtia varten. Korvauksia maasta maksettiin vasta, kun takavarikot herättivät mielenosoituksia 1950-luvulla. Yhdysvallat hallitsi Okinawaa Japanista erillisenä alueena aina vuoteen 1972 saakka, jolloin saaret liitettiin taas Japaniin. Amerikkalaisten tukikohdat kuitenkin jäivät saarille ja niistä on koitunut edelleen ongelmia paikallisille. Huomiota herätti, kun amerikkalaiset sotilaat raiskasivat 12-vuotiaan koululaisen vuonna 1995.


title: Dorrit von Fieandt

text: Dorrit Margareta von Fieandt (o.s. Flinkenberg; s. 5. marraskuuta 1927 Helsinki) on suomalainen keramiikkataiteilija, joka on saavuttanut maailmanmainetta eritoten Arabian tehtaiden koristemaalarina.


title: Dorrit von Fieandt

text: Von Fieandt haki 16-vuotiaana salaa vanhemmiltaan Ateneumin piirustuskouluun ja opiskeli sitten Taideteollisessa oppilaitoksessa vuosina 1944–1949 ensin tekstiiliosastolla, sitten keramiikkaosastolla ja jonkin verran myös graafisella osastolla. Hänen opettajiaan olivat muiden muassa Arttu Brummer, Elsa Elenius ja Rafael Blomstedt sekä Birger Kaipiainen. 1948 syksyllä hän opiskeli Kunstfagskolenissa Oslossa. Lisäksi hän opiskeli 1950-luvun lopulla Vapaassa taidekoulussa, jossa häntä opettivat Sam Vanni, Torger Enckell ja Unto Pusa. Hän työskenteli omassa ateljeessaan vuosina 1949–1954 ja 1965–1986.


title: Dorrit von Fieandt

text: Vuosina 1986–1998 hän työskenteli vierailevana taiteilijana Arabian tehtaiden taideosastolla, jossa hänellä oli oma työhuone. Hänen tunnetuimpia töitään ovat Arabian esineiden kuvioaiheet "Palermo, Poetic, China Tea" sekä "Hubertus".


title: Dorrit von Fieandt

text: Von Fieandt on osallistunut useisiin eri puolilla Eurooppaa ja maailmaa pidettyihin yhteisnäyttelyihin. Samoin hänellä on ollut parikymmentä yksityisnäyttelyä Suomen lisäksi Saksassa, Alankomaissa ja Ruotsissa. Dorrit von Fieandtin töitä on sekä suomalaisissa kokoelmissa että kokoelmissa Ruotsissa.


title: Dorrit von Fieandt

text: Vuonna 1993 Tasavallan presidentti myönsi Dorrit von Fieandtille Pro Finlandia -mitalin.


title: Dorrit von Fieandt

text: Von Fieandt on julkaissut myös kolme romaania vuosina 2000–2003: "Bröllop 1925", "Minns du 30-talet, Theresa?" ja "Krigsvinter på Larssäter".


title: Dorrit von Fieandt

text: Dorrit von Fieandtin puoliso on vuodesta 1950 ollut diplomaatti, varatuomari Berndt Johan von Fieandt. Heillä on kolme lasta.


title: Inside the Mystery

text: Inside the Mystery on Ken Hensleyn vuonna 2006 julkaisema kokoelma, joka sisältää albumit "The Last Dance" ja "Cold Autumn Sunday".


title: Inside the Mystery

text: Kaikki kappaleet kirjoittanut Hensley, ellei toisin mainittu.


title: Terho Sakki

text: Terho Sakki () oli suomalainen kuvanveistäjä.


title: Terho Sakki

text: Sakki syntyi Viipurin maalaiskunnassa ja päätyi evakkoon Kytäjälle. Hän opiskeli ensin viilariksi, mutta siirtyi sitten mainososastolle töihin ja kävi Taideteollisuuskeskuskoulun iltalinjaa. Sakki jatkoi opintojaan vielä Suomen Taideakatemian koulussa, josta hän valmistui 1957. Edellisenä vuonna Sakki oli ostanut Tyko Sallisen ja Jalmari Ruokokosken taiteilijatalot Humalan ja Krapulan ja työskenteli ja asui niissä perheineen. Sakki palkittiin Pro Finlandia -mitalilla 1971, professorin arvonimi hänelle myönnettiin 1982. Sakki on haudattu Humalan ja Krapulan pihapiiriin.


title: Terho Sakki

text: Veistostensa materiaaleina Sakki käytti romuterästä, graniittia ja pronssia. Hän teki useita julkisia monumentteja, mutta hänet tunnetaan myös mitalien suunnittelijana. Tyyliltään Sakki liikkuu abstraktin rajamailla. Teosten muotokieli perustuu usein luonnonmuotoihin, mutta käsittely on vapaata. Halkaistut muodot ja reliefinomaisuus ovat Sakille tunnusomaisia.


title: Kibō

text: Kibō (; ; eli "JEM") on Kansainvälisen avaruusaseman japanilainen moduuli. Se laukaistiin kiertoradalle vuoden 2008 ja 2009 aikana kolmella erillisellä avaruussukkulalennolla.


title: Kibō

text: Kibō on suurin Kansainvälisen avaruusaseman moduuleista. Ohjelman alussa se oli pienin, mutta muut avaruusasemaan osallistujat pienensivät omia moduulejaan, kun taas Kibōn mitat säilyivät muuttumattomina.


title: Kibō

text: Kibō koostuu neljästä pääosasta.


title: Kibō

text: Pressurized Module eli PM on Kibōn paineistettu ydinosa, joka on tarkoittu avaruuslentäjiä varten. Moduulin päässä olevasta ilmalukosta ei voi lähteä avaruuskävelylle, vaan se on tarkoitettu EF:n hyötykuorman sisään siirtämiseen. Se on sylinterin muotoinen, 11,2 metriä pitkä ja 4,4 metriä halkaisijaltaan. Siinä on kymmenen hyötykuormatelinettä (ISPR).


title: Kibō

text: Exposed Facility eli EF on PM:n ulkopuolella sijaitseva 5,0 m leveä, 3,8 m korkea ja 5,2 m pitkä koealusta. Sille asennetaan mittalaitteita, jotka ovat avaruuden tyhjiössä ja säteilyssä. Näihin kuuluu mm. Suomessa Oxford International-yhtiössä JAXAlle toteutettu MAXI-röntgeninstrumentti.


title: Kibō

text: Experiment Logistics Module on kaksiosainen varasto- ja kuljetusmoduuli.


title: Kibō

text: Experiment Logistics Module Pressurized Section eli ELM-PS on paineistettu PS:ään yhteydessä oleva varastotila.


title: Kibō

text: ELM-PS laukaistiin Endeavourin lennolla STS-123 11. maaliskuuta 2008 ja asennettiin väliaikaisesti Harmony-moduuliin. Se siirrettiin lopulliselle paikalleen PS:n päälle lennolla STS-124.


title: Kibō

text: Experiment Logistics Module Pressurized Section eli ELM-ES on paineistamaton EF:ään kiinnitettävä osa. Siihen voidaan kiinnittää kolme hyötykuormaa ja kuljettaa sitä niiden kanssa avaruussukkuloilla.


title: Kibō

text: Remote Manipulator System eli JEMRMS on PM:n ilmalukon päälle kiinnitetty kaksiosainen robottikäsi, joka palvelee EF:ää ja ELM-ES:ää. Sekä "käsivarressa", Main Arm (MA), että "kämmenessä", Small Fine Arm (SFA), on kuusi niveltä.


title: Kibō

text: Aseman laukaisusta vastaava NASA laukaisi moduulit avaruusasemalle kolmella lennolla seuraavasti:


title: Juha Junno

text: Juha Seppo Junno (s. 16. marraskuuta 1958 Haapavesi) on urheilujohtaja. Hän toimi pitkään jääkiekkoseura Oulun Kärppien toimitusjohtajana. Hän toimi tehtävässään syksystä 1996 vuoteen 2017.Aiemmin hän on toiminut SM-liigajoukkue KalPan junioripäällikkönä vuosina 1985–1986, apuvalmentajana 1986–1988, päävalmentajana 1988–1993 ja toimitusjohtajana 1993–1996 sekä Jääkiekkoliiton aluevalmentajana Savo-Karjalassa vuosina 1982–1985. Junno oli päävalmentaja, kun KalPa voitti SM-hopeaa vuonna 1991.


title: Juha Junno

text: Koulutukseltaan Junno on luokanopettaja. Hän suoritti luokanopettajantutkinnon Raumalla vuonna 1980. Hän on naimisissa. Hänellä on vaimonsa Anna-Kaisa Junnon kanssa kaksi tytärtä.


title: Juha Junno

text: Junnon pelinumero (10) jäädytettiin Haapaveden jäähallin kattoon 13. tammikuuta 2018.


title: Britt Ekland

text: Britt Ekland (oik. Britt-Marie Eklund, s. 6. lokakuuta 1942) on ruotsalaissyntyinen näyttelijä. Hän on asunut jo pitkään Britanniassa.


title: Britt Ekland

text: Ekland oli Peter Sellersin toinen vaimo. Ekland ja Sellers ehtivät olla naimisissa neljä vuotta (1964–1968), ja heillä on yhteinen tytär, Victoria Sellers. Avioliitto päättyi varsin riitaisissa merkeissä.


title: Britt Ekland

text: Britt Eklandin tunnetuin roolisuoritus lienee Bond-seikkailussa "007 ja kultainen ase". Vuonna 2004 valmistuneessa Peter Sellersin elämäkertaelokuvassa "Peter Sellersin elämä" Eklandia näyttelee Charlize Theron.


title: The Life and Death of Peter Sellers

text: The Life and Death of Peter Sellers (televisioesityksessä käytetty nimeä "Peter Sellersin elämä") on vuonna 2004 valmistunut näyttelijä Peter Sellersistä kertova elämäkertaelokuva. Elokuva perustuu Roger Lewisin samannimiseen kirjaan. Elokuvan on ohjannut Stephen Hopkins ja pääosassa Sellersiä näyttelee Geoffrey Rush. Muissa rooleissa Miriam Margolyes on Peterin äiti Peg Sellers, Emily Watson hänen ensimmäinen vaimonsa Anne Howe, Charlize Theron on hänen toinen vaimonsa Britt Ekland, John Lithgow on Blake Edwards, Stephen Fry on Maurice Woodruff ja Stanley Tucci on Stanley Kubrick.


title: The Life and Death of Peter Sellers

text: Elokuvassa Sellersiä kuvaillaan omalaatuiseksi neroksi, jolla ei ollut omaa minää. Sellers jäi usein roolihahmojensa vangiksi ja hänen sanotaan olleen "ikuinen lapsi" joka haki jatkuvasti hyväksyntää läheisten keskuudessa. Vaikka Sellers tarjosi huumoria ja naurunaihetta koomikonurallaan sadoille miljoonille ihmisille, oli hänen siviilielämänsä varsin synkkää ja pirstaloitunutta, eikä vähiten epäonnistuneiden avioliittojen ja näyttelijän itsekkyyden vuoksi.


title: The Life and Death of Peter Sellers

text: Elokuva käy melko perusteellisesti läpi Sellersin elämän aina koomikonuran alkuvaiheilta, eli "The Goon Show" -nimisestä radio-ohjelmasta aina hänen viimeiseen menestyselokuvaansa, "Tervetuloa Mr. Chance!", saakka. Rush naamioidaan useasti myös tunnetuiksi Sellersin näyttelemiksi hahmoiksi, joita ovat muun muassa Tohtori Outolempi ja "Vaaleanpunainen pantteri" -elokuvista tuttu komisario Jacques Clouseau. Läpi käydään myös useita tuttuja Sellersin tähdittämiä elokuvia ja niiden hauskoja, vakavia ja osittain tragikoomisiakin kuvausvaiheita.


title: The Life and Death of Peter Sellers

text: Rush sai roolistaan koomikko Peter Sellersinä vuonna 2005 sekä Emmy- että Golden Globe -palkinnon parhaasta miespääosasta.


title: Pagani Zonda

text: Pagani Zonda on italialaisen Pagani Automobili -autotehtaan perustajan Horacio Paganin mukaan nimetty urheiluautosarja. Auto esiteltiin ensimmäisen kerran 1999.


title: Pagani Zonda

text: Zonda on hiilikuitukorinen, keskimoottorinen ja kaksipaikkainen superauto, joka on varustettu Mercedes-Benzin AMG-divisioonan varta vasten tälle autolle suunnittelemalla V12-moottorilla. Auton muotoilu erikoisine pakoputkistoineen, virtaviivaisine linjoineen ja kapeine matkustamoineen muistuttaa enemmän hävittäjiä kuin perinteisiä henkilöautoja.


title: Pagani Zonda

text: Idea Pagani Zondasta tuli yhden miehen unelmasta luoda oma superauto. Tämä mies oli argentiinalainen Horacio Pagani.


title: Pagani Zonda

text: Monien vuosien unelmoimisen jälkeen, vuonna 1988, hän päätti tehdä unelmistaan totta, ja pani alulle projektin, jonka päämääränä oli luoda superauto. Paganin tukenaan projektissa oli hänen ystävänsä, Juan Manuel Fangio, joka oli F1-sarjan viisinkertainen mestari. Vaikutusvaltansa avulla hän onnistui hankkimaan Mercedekseltä V12-voimanlähteen projektiin.


title: Pagani Zonda

text: Auton muotoilu sai inspiraationsa Subaru C- LeMans-autosta. 25 000 tunnin kehitystyön jälkeen, vuonna 1992, Pagani aloitti työskentelyn Modenassa, italialaisten superautojen rakentamisen ytimessä. Hän rakensi prototyypin autosta, ja testasi sitä tuulitunnelissa vuoden ajan. Monen vuoden työn jälkeen otettiin merkittävä harppaus eteenpäin. Auto piti alun perin nimetä "Fangio F1":ksi, mutta suunnitelmat muuttuivat Fangion kuoltua. Vuonna 1999 esiteltiinkin Genevan autonäyttelyssä Pagani Zonda C12.


title: Pagani Zonda

text: Paganin autokehityksen tarina ei päättynyt tähän. Pagani jatkoi työtään, ja vuonna 2001 esiteltiin Pagani Zonda C12S. Se oli uudistettu ja suorituskyvyltään paranneltu versio edeltäjästään - tosin hintakin oli kohonnut yli 50 prosenttia. Mallia parannettiin suurentamalla sen moottoria vuonna 2002.


title: Pagani Zonda

text: Tätäkin tehokkaampi malli seurasi vuonna 2005. Se oli nimeltään Pagani Zonda C12 F tai lyhemmin vain Pagani Zonda F. Suorituskyky oli parantunut melkoisesti; ja hinta sen mukana.


title: Pagani Zonda

text: Zonda C12 tuli markkinoille vuonna 1999. Siinä on 6-litrainen (5987 cm) Mercedes-Benzin V12, joka tuottaa 420 hevosvoimaa. Se kiihtyy nollasta sataan 4,5 sekunnissa, ja sen huippunopeus on 321 kilometriä tunnissa.


title: Pagani Zonda

text: Zonda C12S tuli myyntiin vuonna 2000. Moottoria oli suurennettu 7 litraan (7010 cm). Teho oli kasvanut 555 hevosvoimaan. Suoritusarvot olivat parantuneet reilusti: 0-100-kiihtyvyys 4.0 sekuntia ja huippunopeus 335 kilometriä tunnissa. Vuonna 2002 tuli myyntiin 7,3 litran versio. Myös avomalli tuli markkinoille.


title: Pagani Zonda

text: Pagani Zonda Roadster esiteltiin vuonna 2003. Se on avomalli Zonda C12S 7,3:sta. Auton huippunopeus on 330, ja siinä on irrotettava katto.


title: Pagani Zonda

text: Zonda F eli Zonda C12 F tuli myyntiin vuonna 2005. Se paransi tehoja ja suorituskykyä moottoria suurentamatta monilla pienillä muutoksilla. Erikoisversio Clubsport tuli myyntiin samaan aikaan.


title: Pagani Zonda

text: Maaliskuussa 2007 esiteltiin Pagani Zonda R. Malli on suunniteltu ratakäyttöön, täysin suorituskyvyn ehdoilla, eikä suunnittelussa ole tarvinnut noudattaa esimerkiksi luokkarajoituksia. Autoon on kuitenkin jätetty istuin myös matkustajalle ja myös turvallisuusajattelu on pidetty mielessä. Ensimmäiset suunnitelmat olivat valmiina syksyllä 2006. Moottorin perustaksi otettiin Mercedes-AMG:n CLK GTR -mallissa käytetty kuivasumppuvoitelulla varustettu painopisteeltään matala voimanlähde. Moottorin maksimiteho on 750 hv @ 8000 r/min ja huippuvääntö 710 Nm. R-malli on luotu lähes täysin alusta, vain 10 prosenttia F-mallin osista on siirretty siihen sellaisenaan. Akseliväli on kasvanut 47 mm:llä, kokonaispituus 394 mm:llä ja raideleveys 50 mm:llä. Auto on kori on muotoiltu suuren downforcen saavuttamiseksi. Auton veroton myyntihinta on noin 1,2 miljoonaa euroa.


title: Saksan 12. panssaridivisioona

text: Saksan 12. panssaridivisioona () oli Saksan armeijan panssariyhtymä toisessa maailmansodassa.


title: Saksan 12. panssaridivisioona

text: Divisioona muodostettiin lokakuussa 1940, kun 2. motorisoitu jalkaväkidivisioona muutettiin panssaridivisioonaksi. Divisioona oli valmis tammikuussa 1941.


title: Saksan 12. panssaridivisioona

text: Heinäkuussa 1941 divisioona siirrettiin itärintamalle, jossa se osallistui Minskin piiritykseen ja hyökkäsi kohti Smolenskia. Myöhemmin divisioona siirrettiin pohjoiselle rintamalle, jossa se kärsi raskaita tappioita venäläisten talvihyökkäyksessä. Levon jälkeen divisioona osallistui taisteluihin Leningradin eteläpuolelle ja marraskuussa 1942 se siirrettiin Roslavlin lähelle keskiselle lohkolle. Kesän 1943 divisioona taisteli useissa suurissa taisteluissa otti osaa muun muassa Kurskin taisteluun ja syksyllä se taisteli puolustustaisteluissa Dneprillä. Helmikuussa 1944 divisioona siirrettiin osaksi epätoivoista puolustusta Leningradin alueelle. Divisioona vetäytyi yhdessä muiden saksalaisten kanssa, kunnes syyskuussa 1944 se joutui osaksi Kuurinmaan mottia. Divisioona taisteli toukokuuhun 1945 asti, jolloin se lopulta antautui neuvostoliittolaisille.


title: USS Akron

text: USS Akron (ZRS-4) oli toinen Yhdysvaltain laivaston kolmesta Yhdysvalloissa rakennetusta jäykkärunkoisesta ilmalaivasta. Sen rakennutti Goodyear-Zeppelin yhtiö Akronissa, Ohiossa ja se otettiin palveluskäyttöön 27. lokakuuta 1931. Sitä käytettiin yhdessä sisaraluksensa USS Maconin (ZRS-5) kanssa jäykkärunkoisten ilmalaivojen teknisen ja operationaalisen laivastokäytön tutkimiseen.


title: USS Akron

text: Akron joutui 4. huhtikuuta 1933 ankaraan myrskyyn New Jerseyn rannikolla ja pian keskiyön jälkeen se syöksyi pyrstö edellä mereen. Vain kolme aluksen 76:sta miehistön jäsenestä selvisi onnettomuudesta hengissä. Miehistölle ei ollut aluksessa pelastusliivejä, eikä täytettäviä kumilauttoja, joka osaltaan selittää uhrien suuren määrän.


title: USS Akron

text: Akron oli 239 metriä pitkä. Akron käytti lentämiseen Yhdysvalloissa riittoisaa heliumia, jota säiliöön mahtui noin 184 000 kuutiometriä. Eurooppalaiset ilmalaivat käyttivät lentämiseen vetyä; helium on painavampaa mutta sen etuna on palamattomuus. Akronin toimintamatka oli täydessä 70 000 litran bensiinilastissa 16 900 kilometriä. Liikkumiseen Akron käytti kahdeksaa bensiinikäyttöistä 420 kW:n moottoria.Naval Historical Center: USS Akron (ZRS-4), Airship 1931-1933


title: Paul-Anders Simma

text: Paul-Anders Simma (s. 27. syyskuuta 1959 Kaaresuvanto) on suomensaamelainen elokuvaohjaaja.


title: Paul-Anders Simma

text: Kun norjalaisen Nils Gaupin "Tiennäyttäjä" (1987) oli ensimmäinen saamelainen pitkä elokuva, Simman elokuva "Sagojogan ministeri" (1997) oli toinen. Tämän jälkeen saamenkielisiä pitkiä elokuvia ei ole valmistunut. Sagojogan ministeri on veijarikomedia vankikarkurista, joka saapuu pieneen lappalaiseen Norjan, Suomen ja Ruotsin risteyspisteessä sijaitsevaan kylään. Häntä erehdytään luulemaan Suomen hallituksen ministeriksi. Mies käyttää erehdystä hyväkseen saavuttaakseen luottamusta kyläläisten keskuudesta.


title: Paul-Anders Simma

text: Simma on opiskellut elokuvan tekoa Tukholman "Dramatiska institutetissa". Hänen saamelaispojan ensimmäisestä tansseissa käynnistä kertova lyhytelokuvansa "Let’s Dance" (1992) voitti Risto Jarva -palkinnon Tampereen lyhytelokuvajuhlilla 1992. Tämän lisäksi Simma on tehnyt muun muassa dokumenttielokuvan "Antakaa meille luurankomme" (1999), joka kertoo saamelaisaktivisti Nils Sombystä, joka yritti saada esi-isiensä luurangot takaisin kotiseudulle. Elokuva voitti pääpalkinnon dokumenttielokuvien sarjassa Lyypekin pohjoismaisten elokuvien päivillä vuonna 1999.


title: Ekhidna

text: Ekhidna (, "ekhis" ja tarkoittaa "naaraskyytä"), jota kutsuttiin myös kaikkien hirviöiden äidiksi, oli kaikkein vanhimmassa kreikkalaisessa mytologiassa esiintynyt hirviö, joka oli vyötäröstä ylöspäin nainen, mutta siitä alaspäin käärme. Hesiodos kuvailee hänen olleen puoliksi nymfi, jolla on kauniit kasvot ja kiiluvat silmät, ja puoliksi valtava, kauhistuttava käärme. Hän oli Forkyksen ja Keton tytär.


title: Ekhidna

text: Hänen miehensä oli titaani Gaian ja Tartaroksen poika Tyfon, ja heistä polveutui useita muita hirviöitä, kuten Orthos, Kerberos, Khimaira, Lernan hydra ja Nemean leijona. Myös Ladon, hesperidien puutarhaa vartioinut lohikäärme, mainitaan useimmissa lähteissä hänen lapsekseen.


title: Ekhidna

text: Ekhidnan surmasi sen nukkuessa Argos, satasilmäinen jättiläinen. Tosin varhaisissa tarinoissa Ekhidna rinnastetaan samaksi käärmeeksi, joka oli asetettu Delfoin oraakkelin vartijaksi, kunnes Apollon surmasi sen nuolillaan ottaen pyhäkön haltuunsa.


title: Ekhidna

text: Ekhidna esiintyi 90-luvulla televisiosarjassa Hercules, jossa hänet kuvattiin liskomaisena hirviönä, jolla oli useita lonkeroita.


title: CB Milton

text: CB Milton (oikealta nimeltään Clarence Becker Milton, s. 11. huhtikuuta 1968) on saksalainen elektronista musiikkia esittävä laulaja, joka vaikutti erityisesti 1990-luvun puolivälissä. Hänen tunnetuimpia kappaleitaan on muun muassa ""It's a Loving Thing"" sekä ""Send Me an Angel"".


title: CB Milton

text: Hän on syntynyt Surinamessa.


title: T-Spoon

text: T-Spoon on hollantilainen vuonna 1991 perustettu eurodancea tekevä yhtye. Yhtyeen yksi tunnettu kappale on muun muassa aikanaan Janis Joplinin kappale "Mercedes Benz", josta he tekivät oman version.


title: 101 (yhtye)

text: 101 eli Yxnollaykkönen oli vuosina 1994–1997 toiminut suomalainen eurodancea esittänyt yhtye. Nimi 101 on otettu yhtyeen keikkabussin rekisterinumerosta. Yhtye teki läpimurron vuonna 1995 kappaleillaan "Aamuyö" sekä "Sommartider", joka on cover Gyllene Tiderin kappaleesta. 101 katosi julkisuudesta kahden albumin jälkeen, joista jälkimmäinen ilmestyi vuonna 1997.


title: 101 (yhtye)

text: Vuonna 1994 julkaistu K-Telin kokoelma "Dance 2 Dance 2" -kokoelma sisältää "Sut tulen aina muistamaan" -kappaleen englanninkielinen version "101 feat. Sam D - I Will Always Love You".


title: 101 (yhtye)

text: Yhtyeen jäsen Eva on kotoisin Ruotsin kautta Kokkolasta, Marko H. Kouvolasta ja Jiipee Järvenpäästä.


title: 101 (yhtye)

text: 101 teki paluun keikkalavoille vuonna 2015.


title: 101 (yhtye)

text:
Albumit
Singlet


title: Siilinjärven rautatieasema

text: Siilinjärven rautatieasema () on rautatieasema Siilinjärvellä Savon radan varrella. Siilinjärven aseman pohjoispuolella haarautuu rataosa Viinijärvelle.


title: Siilinjärven rautatieasema

text: Asema avattiin Kuopion ja Iisalmen välisen rataosuuden yhteydessä 1902.


title: Siilinjärven rautatieasema

text: Asemalla pysähtyvät kaikki Kuopio–Iisalmi-välin pikajunat ja InterCity-junat sekä yksi Kajaanista Helsinkiin kulkeva Pendolino-juna.


title: Siilinjärven rautatieasema

text: Siilinjärven aseman kautta kulkee runsaasti tavaraliikennettä, Viinijärven radalta tulee muun muassa Kemiran kemikaalikuljetuksia. Tämän lisäksi siilinjärveläinen Lujabetoni Oy tuottaa Siilinjärvellä betonisia ratapölkkyjä, jotka kuljetetaan käyttökohteeseensa Siilinjärven asemalta käsin. Ratapihalla on merkittävä rooli Viinijärven radan tavaraliikenteessä.


title: Siilinjärven rautatieasema

text: Siilinjärven ratapihalla on käytössä jo melko iäkäs WSSB GsII 63 -tyyppinen releasetinlaite. Päivisin liikenteenohjaustoiminnot hoitaa paikallinen junasuorittaja. Junasuorittaja myös kauko-ohjaa työaikanaan Kemiran Siemens DrS -releasetinlaitetta. Yöaikaan molemmat releasetinlaitteet ohjataan Pieksämäen liikenteenohjauskeskuksesta käsin.


title: Siilinjärven rautatieasema

text: Sekä Siilinjärven että Kemiran releasetinlaitteet tullaan korvaamaan tietokoneasetinlaitteilla vuosina 2010–2011. Kokonaan Pieksämäen liikenteenohjauskeskuksesta ohjattavat uudet asetinlaitteet on määrä ottaa käyttöön loppuvuodesta 2011. Näiden vaatimat kaapelointityöt on jo aloitettu. Hankkeen kokonaiskustannukset ovat noin viisi miljoonaa euroa.


title: Lapinlahden rautatieasema

text: Lapinlahden rautatieasema on rautatieasema Lapinlahdella Savon radan varrella. Asema avattiin Kuopio–Iisalmi-radan yhteydessä 1902. Asemalla pysähtyvät Kuopion ja Iisalmen väliset Pendolino, Intercity- ja pikajunat. Lapinlahdella on myös tavaraliikennettä puutavaran lastaamisen muodossa.


title: Lapinlahden rautatieasema

text: Lapinlahden rautatieasema on tunnettu Juhani Ahon romaanista "Rautatie". Se tosin ilmestyi jo vuosia ennen kuin rata ulottui Lapinlahdelle, vuonna 1884.


title: Suonenjoen rautatieasema

text: Suonenjoen rautatieasema on rautatieasema Suonenjoella rataosalla Kouvola–Iisalmi. Asema avattiin kaupalliselle liikenteelle Kouvolan–Kuopion rautatien valmistuessa vuonna 1889. Asema on rakennettu Oulun radan pienen aseman piirustusten mukaisesti.


title: Suonenjoen rautatieasema

text: Asemalla pysähtyvät Intercity-junat ja Pendolinot. Savon radan pikajunaliikenne lakkautettiin kesäkuussa 2017.


title: Haukivuoren rautatieasema

text: Haukivuoren rautatieasema () on rautatieliikennepaikka Savon radalla Mikkelin Haukivuorella.


title: Haukivuoren rautatieasema

text: Asema avattiin liikenteelle vuonna 1889 ja se sijoitettiin lähelle Kyyveden rantaa, noin kuuden kilometrin päähän Haukivuoren kirkolta. Samana vuonna valmistunut asemarakennus on rakennettu Oulun radan aseman tyyppipiirustusten mukaan, ja sitä on laajennettu vuonna 1925. Aseman läheisyyteen vuonna 1901 perustetulle sahalle johdettiin 1920-luvulla sivuraide, jolla on vielä nykyäänkin ajoittaista tavaraliikennettä.


title: Haukivuoren rautatieasema

text: Miehitys Haukivuoren asemalla lopetettiin vuonna 1989, ja asemarakennus on nykyään yksityisomistuksessa. Aseman vesitorni purettiin 1970-luvulla.


title: Haukivuoren rautatieasema

text: Paikallisten asukkaiden vastustuksesta huolimatta henkilöliikenteen pysähdykset Haukivuorella lakkautettiin aikataulukauden vaihtuessa 11. elokuuta 2014. Osa asemalla pysähtyneistä junavuoroista kuului liikenne- ja viestintäministeriön velvoiteliikenteeseen, mutta ministeriön mukaan kustannukset olivat liian suuret matkustajamääriin nähden. Nykyisin liikennepaikka toimii junakohtauspaikkana. Lähimmät henkilöliikenteen asemat ovat Mikkeli ja Pieksämäki.


title: Mäntyharjun rautatieasema

text: Mäntyharjun rautatieasema () on rautatieasema Mäntyharjulla Savon radan varrella. Asema avattiin Kouvola–Kuopio-radan yhteydessä 1889. Asemalla pysähtyvät Kouvolan ja Kuopion väliset Pendolino-, Intercity- ja pikajunat. Pohjoiseen (Kuopioon) liikennöidään raiteelta 1 ja etelään (Kouvolaan) raiteelta 2.


title: Mäntyharjun rautatieasema

text: 1990-luvun lopussa asemalla suoritettiin remontti, jonka yhteydessä mm. laituri korotettiin. Mäntyharjun kunta osti käytöstä poistetut asemarakennukset kesällä 2016 ja aikoo kunnostaa ne kesän 2017 aikana.


title: Mäntyharjun rautatieasema

text: Kyseessä on esimerkiksi Hartolan ja Joutsan keskustaajamien lähin rautatieasema noin 60 kilometrin etäisyydellään molempiin.


title: Mäntyharjun rautatieasema

text: Laiturin toisessa päässä on laituripolku ja toisessa portaikko sillalle.


Selkokielinen englanninkielinen Wikipedia on englanninkielinen wikipedia, joka on kirjoitettu selkokielellä englanniksi. Se on tarkoitettu lapsille, englannin kielen opiskelijoille, ihmisille joilla on vaikeuksia lukemisessa tai vain tahtovat aiheesta perusasiat eivätkä syvällisemmin aiheesta. Artikkelien tarkoitus on auttaa erityisesti koulutehtävissä tai vain tarjota hauskuutta oppia uusia asioita. Selkokielisen englanninkielisen Wikipedian tarkoituksena on myös olla pohjana käännöksille muille kielille. Selkokielisessä englanninkielisessä Wikipediassa oli tammikuussa 2009 54 161 artikkelia ja 1. lokakuuta 2012 siellä oli 87 703 artikkelia. Nykyään artikkelimäärä on noin .


title: Selkokielinen englanninkielinen Wikipedia

text: Artikkelit käyttävät yksinkertaisempaa sanastoa sekä kielioppia kuin englanninkielinen Wikipedia.


text: Artikkeleissa käytetään noin 800–1 000 eri sanaa, jotka ovat englannin kielen yleisintä perussanastoa. Kielioppi on yksinkertaista, esimerkiksi lauseet ovat lyhyempiä. Artikkelit ovat myös tiiviitä ja lyhyitä, normaalisti noin 500–2 000 sanaa pitkiä, korkeintaan 3 000 sanaa. Artikkelit, jotka tarvitsevat monimutkaisempia tai harvinaisempia sanoja, sisältävät sanan selityksen selkokielellä.


title: Seppo Ylä-Herttuala

text: Seppo Ylä-Herttuala (s. 5. tammikuuta 1957 Tampere) on suomalainen molekyylilääketieteen professori, joka työskentelee Itä-Suomen yliopiston A. I. Virtanen -instituutissa Bioteknologian ja molekulaarisen lääketieteen laitoksella ja on myös Biocenter Kuopion johtaja. Ylä-Herttuala on kansainvälisesti tunnetuin suomalainen geeniterapiatutkija, ja hänet valittiin vuonna 2005 ja uudestaan vuonna 2010 Suomen Akatemian akatemiaprofessoriksi. Hän on palkittu uransa aikana muun muassa Matti Äyräpään palkinnolla.


title: Seppo Ylä-Herttuala

text: Ylä-Herttuala valmistui lääketieteen kandidaatiksi Tampereen yliopistosta 1978, lisensiaatiksi 1982 ja väitteli tohtoriksi 1987. Hän työskenteli Tampereen yliopistossa tutkimusassistenttina 1983–1985 ja Suomen Akatemiassa tutkimusavustajana 1985–1988. Tutkijatohtorina Ylä-Herttuala oli Kalifornian San Diegon yliopistossa 1988–1991. San Diegosta hän palasi Tampereen yliopistoon, jossa hän opetti 1991–1995 lääketieteellistä biokemiaa. Samaan aikaan hän toimi Suomen Akatemian akatemiatutkijana. Vuonna 1995 Ylä-Herttuala nimitettiin molekyylilääketieteen professoriksi Kuopion yliopistoon. Vuodesta 2001 hän on johtanut A. I. Virtanen -instituuttia.


title: Seppo Ylä-Herttuala

text: Ylä-Herttualan johdolla tehtiin vuonna 1995 Pohjoismaiden ensimmäinen geenisiirto ihmisen pahanlaatuisen aivokasvaimen hoitamiseksi. Hän käytti myös ensimmäisenä maailmassa adenovirusvälitteistä geeninsiirtoa ihmisen valtimoihin vuonna 1996. Ylä-Herttuala on julkaissut useita tutkimuksia VEGF-kasvutekijän biologisista vaikutuksista ja terapeuttisesta angiogeneenistä, patogeneesistä ja ateroskleroosin hoidosta käyttäen geeniterapiaa ja erilaisia virusvektoreita. Hän perusti Suomen Geeniterapiaseuran vuonna 1999, ja toimii useissa kansainvälisissä yhteisöissä sekä tieteellisten lehtien toimituskunnissa.


title: Seppo Ylä-Herttuala

text: Ylä-Herttualaa pidetään yhtenä maailman eturivin tutkijoista verenkiertoelimistön sairauksien sekä pahanlaatuisen aivosyövän hoitoon tähtäävässä geeniterapiassa. Hänen ryhmänsä Sydän- ja verisuonitautien ja tyypin 2 diabeteksen tutkimuksen huippuyksikkö Itä-Suomen yliopistossa oli Suomen Akatemian huippututkimusyksikkö, Center of Excellense 2002–2007.


title: Seppo Ylä-Herttuala

text: Ylä-Herttuala valittiin vuonna 2005 Suomen Akatemian akatemiaprofessoriksi. Vuonna 2009 Sigrid Juséliuksen säätiö myönsi Ylä-Herttualalle apurahan ajanjaksolle 2009–2014. Apuraha on suuruudeltaan 250 000 euroa vuodessa. Ylä-Herttuala oli 2001–2005 myös Sigrid Juséliuksen säätiön suurstipendiaatti. Tammikuussa 2010 Euroopan tiedeneuvosto (ERC) myönsi huippututkijoille suunnatussa Advanced Grants -haussa Ylä-Herttualalle 2,2 miljoonan euron apurahan geenihoidon tutkimuksiin. Toista kertaa järjestettyyn apurahahakuun osallistui 1 584 tutkijaa, joista 236 sai apurahan. Ylä-Herttuala oli ainoa rahoituksen saanut suomalaistutkija. Suomen Akatemia valitsi Ylä-Herttualan vuonna 2010 uudestaan akatemiaprofessoriksi. Yhdeksästä uudesta professorista vain Ylä-Herttuala ja Markku Laakso saivat jatkaa tehtävässä.


title: Seppo Ylä-Herttuala

text: Ylä-Herttuala sai tammikuussa 2009 Suomalaisen Lääkäriseura Duodecimin Matti Äyräpään palkinnon, joka on Suomen arvostetuin lääketieteen tutkimuksen palkinto. Huhtikuussa 2009 hän jakoi 200 000 euron arvoisen InBev-Baillet Latour International Health Prize -tiedepalkinnon Helsingin yliopiston akatemiaprofessori Kari Alitalon kanssa. Se myönnettiin tutkimuksesta, jossa on selvitetty veri- ja imusuonten uudiskasvun ja niiden säätelyn sovellusmahdollisuuksia sydän- ja verisuonitautien, sekä syövän hoidossa. Palkinnon jakaneet Ylä-Herttuala ja Alitalo ovat vuosien ajan tehneet yhteistyötä em. sairauksien geenihoidon kehittämiseksi. Heille on kertynyt 15 yhteistyövuoden aikana yli 40 yhteisjulkaisua.


title: Seppo Ylä-Herttuala

text: Lokakuussa 2010 Ylä-Herttuala valittiin Euroopan geeni- ja soluterapian yhdistyksen, European Society of Gene and Cell Therapyn (ESGCT) presidentiksi seuraavaksi kaksivuotiskaudeksi.


title: Seppo Ylä-Herttuala

text: Ylä-Herttuala on ollut mukana kehittämässä myös kaupallista geeniterapiaa. Hänen 1990-luvun puolivälissä University College Londonin professori John Martinin ja Stephen Barkerin kanssa perustamansa Eurogene on sittemmin muuntunut Ark Therapeutics -ryhmäksi, joka on listautunut Lontoon pörssiin. Perustajat ovat edelleen avainrooleissa (konsultteina ja omistajina) yrityksen tutkimus- ja tuotekehitystoiminnoissa.


title: Seppo Ylä-Herttuala

text: Syyskuun vaihteessa 2009 Ylä-Herttuala omisti 1,53 prosenttia Ark Therapeuticsin osakekannasta. Yrityksen osakekurssi oli laskenut syyskuussa 2011 3.75 penceen listautumishetken 133:sta.


title: Ark Therapeutics

text: Ark Therapeutics Oy oli brittiläisen Ark Therapeutics Group Plc:n () suomalainen tytäryhtiö, joka on keskittynyt geeniterapiahoidoissa käytettävien adenovirusten valmistamiseen sekä geenilääkkeiden tutkimiseen ja valmistamiseen. Emoyhtiö Ark Therapeutics Plc. oli listattu Lontoon pörssiin. Yritys myytiin myöhemmin pääomasijoittajalle ja yrityksen toiminta lopetettiin.


title: Ark Therapeutics

text:
Nykymuotoinen konserni syntyi vuonna 2000, kun englantilainen Eurogene Ltd. osti suomalaisen Oy Quatrogene Ltd:n, joka on nykyisin Ark Therapeutics Oy. Yrityksen ensimmäiset aivosyöpälääkkeiden patentit ovat peräisin vuonna 1993 perustetusta Medigene Oy:stä.
Konsernin tuotekehitys pohjaa perustajien, Itä-Suomen yliopiston professori Seppo Ylä-Herttualan sekä University College Londonin professori John Martinin ja Stephen Barkerin tekemään pitkäaikaiseen tutkimustyöhön.


title: Ark Therapeutics

text: Ark Therapeutics Oy työllisti aikoinaan noin 5-80 työntekijää. Yrityksen toimitilat sijaitsivat Technopolis Kuopiossa. Emoyhtiö toimi aikaisemmin Lontoossa.


title: Ark Therapeutics

text:
Ark Therapeuticsin (GMP 1 ja GMP 2 -luokiteltu) geenilääketehdas valmistui vuonna 2007 Kuopioon.
Joulukuussa 2007 yritys julkisti laajennushankkeen 500 neliön tuotantotilojen rakentamisesta. Tuotantokapasitetti on 120 000–150 000 annosta vuodessa, kun aikaisemmin se oli vain 1 000 annosta vuodessa. Investoinnin kokonaisarvo oli yli 10 miljoonaa euroa, josta viidenneksen kattoi TE-keskus. Tämä 2,19 miljoonan euron avustus on TE-keskuksen kaikkien aikojen suurin toimialalle myöntämä tuki.


title: Ark Therapeutics

text: Laajennuksen myötä heinäkuussa 2008 Kuopioon valmistui tuotantolaitos, jossa voidaan yrityksen mukaan täyttää EU:n ja Yhdysvaltojen biotekniikka- ja turvallisuussäännökset. Se on yksi geenilääkkeiden kaupalliseen tuotantoon hyväksytyistä lääketehtaista. Uudet 547 neliön tilat työllistivät noin 10-15 henkilöä. Uusissa GMP 3 -luokitelluissa puhdastiloissa Ark Therapeutics aikoi aloittaa pahanlaatuisen aivosyövän hoitoon tarkoitetun Cerepro-lääkkeen valmistuksen. Cerepron kaupallista tuotantoa ei kuitenkaan koskaan käynnistetty. Huhtikuussa 2012 Fimea sertifioi Arkin uusimman 650m² GMP 3 -luokitellun puhdastilan.. Tilat ovat uuden yrityksen käytössä.


title: Ark Therapeutics

text: Cerepro läpäisi puolueettomat potilastutkimukset kesällä 2008. Kyseessä oli ensimmäinen laaja faasi III -tutkimus, jossa on osoitettu tilastollisesti merkittävä geenivalmisteen hoitoteho. Yhtiö haki lupaa lääkkeen kaupallisen tuotannon aloittamiseksi Euroopan lääkeviranomaisilta. Kaupallisen tuotannon kerrottiin alkavan aikaisintaan keväällä 2010. Helmikuussa 2009 Ark ilmoitti, että Ranskan lääkevalvontaviranomainen AFSSAPS hyväksyi lääkkeen käytön yksittäisten glioomapotilaiden hoitoon, vaikka Cereprolla ei ollut vielä varsinaista myyntilupaa. Suomen lääkeviranomaiset myönsivät toukokuussa 2009 samanlaisen rajatun "Named Patient Basis" -myyntiluvan Cereprolle.


title: Ark Therapeutics

text: Huhtikuussa 2009 Ark julkaisi ensimmäisen päivityksen faasi III -tutkimuksen jatkoseurannassa. Tulokset tukivat alkuperäisiä havaintoja ja osin paransivat niitä, minkä lisäksi tutkimuksen tilastollinen merkitsevyys parani. Tämä nosti Ark Therapeuticsin pörssikurssia 15 prosentilla.


title: Ark Therapeutics

text: Lokakuussa 2009 Turun Sanomissa arvioitiin, että Cerepro olisi ensimmäinen myyntiluvan saava suomalainen biolääke. Tämä tapahtuisi kesällä 2010. 16. joulukuuta 2009 EMEA kuitenkin ilmoitti negatiivisesta mielipiteestään hakemuksen suhteen, koska kokeiden puolueettomuudesta ei ollut varmuutta. Lisäksi sivuvaikutusten epäiltiin olevan liian vakavia standardihoitoon verrattuna. Vaikka myyntilupaa ei tullutkaan, Ark tulkitsi koko lääkekehityksensä pohjana olevan adenovirusmallin saaneen vihreää valoa. Yritys ilmoitti myös valittavansa hylkäyspäätöksestä, mutta veti valituksensa pois myöhemmin. Kielteisen myyntilupapäätöksen seurauksena Arkin osakekurssi puolittui 18. joulukuuta 15 pennyyn. 5. tammikuuta 2010 yritys ilmoitti aloittavansa Kuopion yksikössään YT-neuvottelut, joiden tarkoituksena oli puolittaa työntekijämäärä viiteen kymmeneen.. Cerepron oikeudet siirtyivät kaupassa uudelle yritykselle.


title: Ark Therapeutics

text: Tammikuussa 2008 Ark Therapeutics Plc. osti Lymphatix Oy:n Licentia Ltd/Helsingin yliopistolta sekä Ludwig Institute for Cancer Researchilta 2,25 miljoonalla eurolla. Kaupan myötä Ark sai rojaltivapaat oikeudet VEGF-D ja VEGF-C -kasvutekijäpohjaisten geenilääkkeiden kehittämiseen (angiogeneesi ja lymfangiogeneesi). Oston myötä Ark kasvatti VEGF-portfoliotaan, jota se alkoi tutkia ja kehittää Kuopiossa aikaisempien Trinamin ja Cerepron mallien pohjalta. Tammikuussa 2009 Ark myönsi alilisenssin VEGF-geeniteknologian käyttöön Oy Lx Therapies Ltd:lle imusuonistosairauksien (lymfaödeema, lymfadeema) lääkehoidon kehittämiseen.


title: Ark Therapeutics

text: Lokakuussa 2009 australialainen Circadian Technologies Limited () ilmoitti peruuttavansa Arkin oikeuden käyttää VEGF-D lisenssiään Arkin Trinam-tuotteeseen liittyen. Syyksi ilmoitettiin maksamattomat lisenssimaksut. Tämän lisäksi yritys ilmoitti ryhtyvänsä oikeustoimiin myös Arkin tytäryhtiö Lymphatix Oy:ta vastaan.


title: Ark Therapeutics

text: 2013 Ark Therapeuticsin Kuopion toiminnat myytiin aluksi Wölbern Private Equity:lle ja tästä eteenpäin saksalaiselle säätiölle. Uuden yrityksen nimeksi tuli FinVector Vision Therapies. Toiminta on ollut tappiollista myös uudessa omistuksessa


title: Perunavelli

text: Perunavelli on yksinkertainen perunasta valmistettu sosekeitto, joka on päijäthämäläinen perinneruoka.


title: Rajamäen tehtaat

text:
Rajamäen tehtaat ovat nykyisin Altia Oyj:n omistuksessa olevat viinatehtaat Nurmijärven Rajamäellä. Tehtaat, alkuperäiseltä nimeltään "Hyvinge Fabriks Aktie Bolag" (), perusti vuonna 1888 tohtori Wilhelm Juslin. Hiivatehtaana aloittaneesta yhtiöstä kehittyi sittemmin Suomen huomattavin alkoholitehdas. Tehtaat ovat toimineet perustamisestaan asti Rajamäellä.
Tehtaan paikaksi valittiin Rajamäki Hanko–Hyvinkää-rautatien varresta, koska sieltä löytyi hiivan raaka-aineeksi välttämätöntä korkealaatuista vettä runsaasti tuottava pohjavesilähde. Rautatie oli välttämätön jotta herkästi pilaantuva hiiva saatiin jakeluun.


title: Rajamäen tehtaat

text: Kaupat tehtiin Juslinin ja maiden omistajan Frans Fredrikinpoika Rajamäen välillä, välittäjänä käytettiin tehdaslaitoksen isännöitsijäksi nimitettyä kapteeni Schybergsonia. Maan hinta oli nykyrahassa noin 300 euroa , lisäksi isäntä sai noin 250 litraa (sata kannua) rankkia päivässä karjalleen niinä aikoina kun polttimo toimi. Sopimus oli hyvin edullinen molemmille osapuolille: maasta maksettiin käypä hinta ja rankki oli joka tapauksessa valmistuvaa prosessijätettä, joka oli haluttua rehuksi.


title: Rajamäen tehtaat

text: Ensimmäinen tehdas käynnistyi vuonna 1889. Hiivan tuotannon lisäksi tuotettiin alkoholia. Myös etikan- ja eetterin tuotanto alkoi pian. Kuljetuksia helpottamaan saatiin Rajamäen asema vasta vuonna 1893; siihen asti oli pakko viedä tuotteet Hyvinkäälle asti hevoskyydillä.


title: Rajamäen tehtaat

text: Hiivantuotannon sivutuotteena syntyi alkoholia, ja se tislattiin edelleen spriiksi. Tislauslaitteita hankittiin kaksi: valurautainen "Ilges" ja syksyllä 1895 hankittu pienempi kuparinen, jonka tarkemmat tiedot ovat kadonneet. Niiden yhteisteho oli noin 7 000 litraa tunnissa. Molemmat olivat kaksikolonnisia. Ilges-tislauslaitteisto oli kallein perushankinta: sen vuoden 1891 tasearvo oli nykyrahassa noin 3 500 euroa.


title: Rajamäen tehtaat

text:
Vuonna 1913 molemmat tislauslaitteet korvattiin yhdellä suuremmalla, eli 12 000 litran tuntitehoisella kaksikolonnisella "Barbet"-laitteistolla. Barbet ostettiin Saksasta, Magdeburgista "Metallwerke J Aders" -yhtiöltä, ja se maksoi kolminkertaisesti Ilgesin hinnan rahteineen, asennuksineen ja tulleineen.
Myös lääketieteessä tarvittua niin sanottua absoluuttista alkoholia ryhdyttiin kysynnän johdosta valmistamaan samaan aikaan. Tarkoitusta varten hankittiin sammuttamattomalla kalkilla toimiva absolutointilaitteisto. Laitteisto toimi moitteetta aina vuoteen 1963 asti – viimeiset vuodet varalla – kunnes se päätettiin museoida.


title: Rajamäen tehtaat

text: Yhtiö omisti alueella myös Nopon tiilitehtaan, josta saatiin edullisesti materiaalit korjauksiin ja laajennuksiin sekä Sorkin ja Matkun maatilat, jotka tuottivat osan raaka-aineena käytetystä viljasta. Suurin osa viljasta jouduttiin kuitenkin ostamaan. Lisäksi maatiloja tarvittiin tuottamaan ruokaa tehtaiden sangen mittavalle työväestölle. Tämä oli edullisempaa ekuin ruoka-aineiden ostaminen ulkopuoliselta. Yhtiö rakennutti työväestölleen myös asunnot; ns. Sörkän kasarmit olivat aikakauteen nähden erinomaisia työväenasuntoja. Myöhemmin todettiin, että oli edullisempaa ja asumisen kannalta yhtä toimivaa rakentaa yhden perheen omakotitaloja, joita nousi tehtaan ympäristöön runsaasti. Tästä alkoi yhtiön maine hyvänä työpaikkana, joka huolehtii väestään. Talot ovat yhä asuinkäytössä ja Museoviraston suojelumääräyksien alaisia; niihin saa tehdä vain ennallistavia muutoksia.


title: Rajamäen tehtaat

text: Rautatiekuljetus oli jo alusta alkaen olennaisessa osassa tehtaan kuljetuksissa.


title: Rajamäen tehtaat

text: Tehtaille vedettiin valtionyhtiön aikana noin vuonna 1929 omat pistoraiteet. Samana vuonna yhtiölle hankittiin ensimmäinen oma säiliövaunu hiivan raaka-aineena tarvitun melassin kuljetusta varten, ja myöhemmin tuli kaksi vaunua lisää vuosina 1929–1941. Niiden kunkin vetoisuus oli 16 kuutiometriä ja VR:n antamat numerot 15251–15253. Vaunujen rungot valmisti VR Pasilan konepaja ja säiliöt helsinkiläinen Kone ja Silta Oy.


title: Rajamäen tehtaat

text:
Tarpeen kasvaessa hankittiin myös spriivaunuja, joskin vasta Alkon aikana vaunuhankinta pääsi todella vauhtiin. Kieltolain aikana työntekijät kehittelivät eri menetelmiä, joilla spriitä saatiin omaan käyttöön huolimatta vaunujen äärimmäisen tarkoin valvotusta täytöstä ja tyhjennyksestä.
Sodan jälkeen noin vuonna 1949 Alko sai oman ranskalaisen Villeme-dieselveturin. Sen aika jäi varsin lyhyeksi, sillä se poistettiin käytöstä jo vuonna 1960 ja kymmenisen vuotta seisottuaan se myytiin Kuusakoski Oy:lle. Yhtiö käytti veturia noin vuoteen 1982 asti suuren Vehmaisissa olevan romuttamonsa työveturina, kunnes veturi romutettiin.


title: Rajamäen tehtaat

text: Rajamäen asema hoiti vuodesta 1960 alkaen kaikki vaihtotyöt. Tarvittava ratakuorma-auto tuli yleensä Hyvinkäältä, koska Rajamäellä ei koskaan ollut omaa. 1990-luvulta liikenteen päättymiseen asti vaihtotyöt teki yleensä Dv12-linjaveturi, joka onkin tavallisin kyseisellä radalla liikennöivä. Vuonna 2012 Altia siirsi kuljetuksensa kumipyörille, ja Rajamäen tehtaiden viimeiseksi rautateitse liikennöidyksi kuljetukseksi jäivät etanolijunat Koskenkorvan tehtailta.


title: Rajamäen tehtaat

text: Kieltolain tullessa voimaan vuonna 1918 yhtiö joutui vaikeuksiin kun kieltolakia kannattavat poliitikot, kärjessä Maalaisliiton perustaja Santeri Alkio, Kristillisen työväenliiton Matti Helenius-Seppälä ja sosiaalidemokraattien Väinö Voionmaa vaativat alkoholin tuotannon lopettamista kokonaan.


title: Rajamäen tehtaat

text: Denaturointiaineena käytettävää pyridiiniä ei ollut sodan vuoksi muilla kuin rajamäkeläisillä, joiden oli onnistunut juuri ennen sotatoimien alkua hankkia sitä Saksasta suuri varasto. Tarkoitus oli, että muut tehtaat ostavat sen heiltä. Suunnitelma epäonnistui ja piti keksiä uusia denaturointiaineita.